Zozpolak dirudi bere egurra eta egurrak ezkurra\n2019ko apirilean sortu zuen Mutturfin proiektua Donamartiriko Guilhem Marrimpoey sukaldari gazteak. Herri batetik bestera mugitzen duen sukalde ibiltaria da Mutturfin, baina badu berezitasun bat: hurbileko ekoizleen produktuak dira nagusi bertan. “Aski gauza sinpleak egiten ditugu Mutturfineko kamioian: bio hanburgesak, astero aldatzen goazen plater bat… hori bai, hemengo ekoizleekin lan egitea da proiektuaren ideia nagusia”, dio egitasmoaren sortzaileak.\nHanburgesak eta eguneko platerak eskaintzen dituzte Mutturfineko kideek astean zehar mugitzen diren herrietan, eta erabiltzen duten produktu guztia Ipar Euskal Herrikoa izan dadin saiatzen dira: Donapaleuko La Ferme Elizaldia etxeko eta Mauleko Axuria kooperatibako haragiak, Irisarriko ogia eta barazki ekologikoak, Donazaharreko gasna… “Alimaleko aukera daukagu hemen”, dio Marrimpoeyk. Erabiltzen dituzten produktuen zerrenda eskuragarri dute webgunean; guztira, inguruko 14 ekoizleri hartzen dizkiete osagaiak. Eta produktu horietako asko jasotzera, gainera, zuzenean pasatzen dira Mutturfineko kideak.\nGertutik bizi izan du ekoizpenaren alderdia proiektuaren sortzaileak: “La Ferme Elizaldian aritu nintzen lanean, bertako txerriak ekoizten dituen enpresan”. Sukaldean aritu zen zenbait urtez, eta han hasi zen sumatzen jendeari asko interesatzen zitzaiola haragia eta beste produktuak nondik zetozen jakitea. “Badago horrekiko ardura, asko galdetzen didate orain ere ea nola moldatzen naizen bertako ekoizleekin lan egiteko”.\nBarrualdeko herri txikiei bizia ematen\nBertan ekoiztutakoa bertan kontsumitzea ahalbidetzen du Mutturfin food truck-ak. Izan ere, beraien plateretarako osagaiak datozen zenbait herritatik pasatzen da astero: asteartetan Donamartiritik eta Izturitzetik, asteazkenetan Irisarritik eta Heletatik, ostegunetan Ortzaizetik eta ostiraletan Hazparnetik. “Donamartirikoa naiz ni, eta hasieratik nuen hemengo herriei eta jendeari zerbait eskaintzeko gogoa, barnealderako proiekturen bat egitekoa”.\nLapurdiko kostaldean eta hirietan zerbitzu eta eskaintza askoz handiagoa dagoela ikusita, barnealdean zerbait sortzeko mugitzea zegokiola pentsatzen zuen Marrimpoeyk. Ideia horretatik sortu zen Mutturfin, eta buruan zuen proiekturako food truck-aren forma zen egokiena. “Asteartetik ostiralera furgonetarekin aritzen gara, eta asteburuetan, berriz, jendearen etxeetan pintxo bidezko otorduak edo afari klasikoak prestatzen ditugu”. Jendearen beharretara egokitzen dira Mutturfineko bi lankideak. Momentuz, urte eta erdiko ibilbidean izan duten erantzunarekin oso pozik dago sukaldaria.\n2022-01-19 · 09:30\nAiniza Monjolose - Certiphyto agiria lehen aldikotz eskuratu\n2022-01-19 · 15:00\nZizurkil - Elikagaien kalitatea eta higienea. Elikagaien manipulatzailea\n2022-01-19 · 19:00\nHainbat - Argindarraren arrakala. Zer dago prezioaren igoeraren atzean?\n2022-01-20 · 19:00\n2022-01-20 · 17:00\nZestoa - XABOI IKASTAROA, AIORA URBIETAREN ESKUTIK\n2022-01-20 · 16:00\n2022-01-20 · 18:30\nGasteiz - Jurako ardoen dastaketa, Artean Winesen eskutik\n2022-01-20 · 09:30\nMONOPOLIA, lurralde bat politikoki kontrolatzeko eta negozioa egiteko uraren monopolioa agerian uzten duen lehen kazetaritza-dokumentala\nAHT proiektuaren kontrako Biziren ekintza ikusgarria Paueko CD64-an\nEKOmerkatua larunbat honetan 17 ekoizle ekologikoekin eta Valentziako zitrikoekin


Altzak ez du bihotzik: agosto 2010\n1920. urtean jaio zen Ferdinand Aire Etxart, Xalbador guretzat, Xalbadorrenea jaio zelako, Urepelen, Nafarroa Beheran. Gaztetik etxean laguntzeko artzaintzan hasi zen eta bertsotan ere izugarrizko aisetasunarekin. Gaztaroa oholtza gainean bertsotan Iparraldean. II. mundial gerrate ondoren ezagutu zuen Mattin bertsolaria. Momentu hartatik betirako lagunmina. Iparraldeko herriz-herri bertsolagintzan.\n60.hamarkadan Francoren diktaduran erdian emeki-emeki irekitzen joan zen eta euskararentzako presioa azkenean desegiten hasi zen. Bigarren belaunaldiko lehenengo ikastola zilegiak zabaltzen ari zirela hego Euskal Herrian, eta berriz bertsolagintza berpiztu zen leku berberan. Betiko bertsolariak: Baserri, Lizaso, Uztapide, Lazkao Txiki, Mattin eta Xalbador aritu ziren herriz-herri kantari.\nXalbadorren gozotasunak parerik ez zuela eta 1967. urtean bertso txapelketan Donostian kristona montatu zen. Xalbador eta Uztapide bazirela buruak. Anoetako frontoia txistuka hasi zen Xalbadorrek betso botatzea aukera zuenean. Xalbadorrek hau abestu zuen:\npoz geiago izango nuen\nalbotik bea egonik\nJendea harrituta txaloka hasi zen. Haserrea ez zen Xalbadorren kontra baiziketa epaimahiaren kontra. Xalbadorrek ez zuen irabazi. Gehienentzat justizia falta.\nUrteak pasata 1976.eko azaroaren 7an Urepelen bertan Xalbadorren oroimenez jaialdi bat ospatzen ari zela eta ezustez berri txar bat ailleatu zen: Egun berean, ezustean, Ferdinand Aire, Xalbador, egun berean hil zen ere.\nMomentuan gutti ezaguna, urteekin bere olerkia gurerat iritsi zen. Xalbador burura etortzean lehenengoa ez da beren bertso bat izanen, baiziketa Xabier Leteren "Xalbador oroigarri" abestia galdetzen ea non dago Urepeleko artzaina.\nPublicado por Ekhieder en 10:31 No hay comentarios:


San Esteban eguneko dantzak egin dituzte mutilek Beran — dantzan.eus\nHemen zaude: Hasiera › Hemeroteka › San Esteban eguneko dantzak egin dituzte mutilek Beran\nSan Esteban eguneko dantzak egin dituzte mutilek Beran\nArratsaldean neskak ere arituko dira eta Aurreskua dantzatuko da\nSan Esteban eguneko ekitaldiak goizetik hasi dira Beran, txistularien argisoinuarekin. 10:30an punttu punttuan Udalbatza, txistulariak eta makil dantzariak, Berako bandera aitzinean zutela, Herriko Etxetik San Esteban elizarako ibilbide laburra egin zuten, San Estebanen ohoretan eta Berako Abesbatzak lagundurik eman den Meza Nagusia aditzera. Fátima Gonzalez Burgeteren zuzendaritzapean, zoragarri abestu du bertze behin Berako Abesbatzak, aurten 25 urte eta txupinazoa botatzeko ohorea izan duen honetan. Meza baino lehen aurreskua dantzatu dute aldarean bi dantzarik.\nMeza ondotik, berriz ere Herriko Etxera joan dira dantzariak eta udal ordezkariak, baina bandera balkoira igo baino lehen dantzatu du Santi Altzuguren zinegotziak banderaren dantza. Dantzariek inguratua eta Jon Ordoki iloba alabardero eta laguntzaile zuela, elizari begira egin du dantza laburra, beratarren txalo zaparrada hartuz.\nSegidan, Gure Txokoa dantza taldeko nagusiek Bordondantza dantzatu dute, txistularien aginduetara, Mikel Goienetxe aitzinean zutela. Berekin batera, Iñigo Erkizia, Xabier Altzuri, Mikel Agara, Ibai Iturria, Jon Irazoki, Patxi Castillo, Mikel Morcillo, Iñaki Eskudero, Iñigo Arana, Jon de la Cruz, Ander Rodriguez, Asier Andueza, Javier Pikabea eta Ibon Erdozainek dantzatu dute.\nBordondantzen ondotik, Berako Makildantzen txanda dator. Aurten talde guziek batera egin dute, bai helduek, baita ttikienek ere. Guzira, 50 dantzari baino gehiago. Hamar makildantza egiten dira Beran, tartean Mitzeltene, Mutildantza, Hiru Txito eta zagidantza izenekoak. Txalo zaparrada ederra jaso dute aurten Herriko Etxeko plazako zola berritua estreinatu duten dantzariek.\nSegidan, bertso saioa eskaini dute Berako Herriko Etxe aitzinean paratua zegoen trapaldo ttikitik Sustrai Colina eta Amets Arzallus bertsolariek. Aurtengo berrikuntzetako bat izan da , urteak baitzeramazkiten Xebastian Lizaso eta Andoni Egañak San Esteban egunean hutsik egin gabe Beran. Halere, indartsu etorri dira eta lehenbiziko bertsotan meza luzeari buruz aritu ondotik, hainbat gai jorratu dituzte.\nSan Estebanetan beti berezia izaten den bazkariaren ondotik, arratsaldeko dantzen txanda izanen da. Aurten, Asier Andueza eta Ibon Erdozain dira mutilen kapitainak eta nesken kapitainei, Ainara Velez eta Izaskun Agarari dantzatuko diete Aurreskua. Arratsaldeko dantzetan neskek ere parte hartzen dute: Leire Barrutia, Amaia Izquierdo, Ainara Velez, Amaia Espinosa, Maddalen Jimenez, Izaskun Agara, Eila Sagastibeltza, Naia Esnaola, Itxaro Errandonea, Eider Pikabea, Maitane Erdozain eta aurten lehen aldiz dantzatuko Oihane Goienetxe, Maialen Mikelarena, Hegoa Telletxea eta Alaitz Aguilar. Neska kapitainetako batek ardura berezia izaten du San Esteban egunean, bere etxean hartzen baitute neska dantzariek eta mutilen bi kapitainek bazkalondoko kafea. Aurten, Izaskun Agarak hartuko du ardura. Beraien gurasoentzat lana ere bada, baina ohore handia batez ere. Gero, etxe horretatik kalejiran joaten dira dantzariak.\nDantzari ttikiak, makildantzan hasi baino lehen.Arg. Aitor Arotzena.


ibairen txokoa - Otsaila 2007\n" Poltsiko bete amets, ekipaia bakarra "\nArtxiboak: Otsaila 2007\n2007-02-12\t01:08:40, Atalak: littera, ist Datuak eta metadatuak\nDatuaren kontzeptua argi izan arren, metadatuarena ulertzeak arazoak sortzen ditu. Metadatuari nolabaiteko definizioa eman beharko bagenio, "datuei buruzko datuak" dirala esango genuke, hau da, datu bat edo batzuk deskribatzen dituzten beste datuak. Sarritan zaila izaten da datu eta metadatuen artean desberdintzea datu batzuk metadatu izan baitaitezke, eta alderantziz. Informazio gehiago wikipediako web orrialdean bilatu daiteke, horretarako klikatu hemen.Metadatuaren kontzeptua argiago azaltzeko adibide jar dezagun. Liburu bat hartzen badugu, honek bere fitxa teknikoan titulua, egilearen izena, editoriala... izango lituzke. Hauek metadatu lez hartuko genituzke, datu batzuk kokatzeko laguntza ematen baitigu. Baina aurrez aipatu den bezala oso zaila da datu eta metadatuen artean ezberdintzea. Adibidez poema bat datu multzo bat da, baina metadatu multzo bat ere izan daiteke abesti batetan erabiltzen den letra bada. Honi buruzko informazioa bilatu nahiz gero, hemen daude estekaren batzuk:http://www.scielo.br/pdf/ci/v32n2/17038.pdfhttp://eprints.rclis.org/archive/00002004/http://www.gidrid.com.ar/metadatos.pdf\tZabaldu•Bildu•Twitter•\tPermalink-a\nErantzun\t2007-02-11\t16:53:53, Atalak: littera, ist Ahozko hizkuntzatik hipertestura\nHistorian eman den aurrerapausurik handienetakoa dugu ahozko hizkuntzatik hipertesturako nolabaiteko eboluzio hori. Eboluzio edo aldaketa honen sorrera edo hasiera Grezian kokatu behar dugu. Bertan ahozko hizkuntza papiroan idazten hasi zirenenan eman zitzaion sorrera gaur egun hipertestutzat definitzen dugun honi. Honen ondorioz askori sortu zaion galdera hurrengoa izan da, hipertestua literatura izanik, aurrez izandakoa literatura ere al dugu? Walter Ongen ustez ahozko hizkuntza ezin daiteke literaturatzat jo eta berataz gain hainbat izan dira ere honi buruzko erreflexioa egin dutenak. Beraz, ikus dezakegunez aldaketa hori ez dugu hipertestuaren sorrera bakarrik, baliteke literaturaren sorrera ere izatea. Ahozko hizkuntza literatura denentzat ez da literaturaren sorrera izango, baina kontrakoa uste dutenentzat (Ongen kasua adibide gisa) literaturaren sorrera moduan ere hartu liteke. Interesgarria litzateke hau luze eta sakon aztertzea. Zabaldu•Bildu•Twitter•\tPermalink-a\nErantzun\t16:32:57, Atalak: littera, ist Edizio digitalari buruzko hitzaldia\nJoan den azaroaren 17an Deustuko unibertsitatean edizio digitalari buruzko hitzaldi bat izan genuen. Bertan La Complutense unibertsitateko irakasle batek, gizon ingeles batek eta neska batek hitzegin ziguten. Azaldu zigutenez askok uste arren filologoek teknologi munduaren inguruan ez dutela zertan askorik jakin, hauen arteko erlazioa gero eta estuagoa izaten ari da, eta honek filologoei nolabaiteko jakintza batzuk eskatzen dizkie informatikaren inguruan. Honetaz gain beste hainbat datu edota gai azaldu zizkiguten, humanismoa eta teknologiaren arteko lotura, testuen inguruko kritikak... baina ni gehien harritu ninduena hurrengo datu edo informazioa izan zen, espainiar estatuan %32ak besterik ez du interneta erabiltzen. Harrigarria benetan! Nik uste nuen interneta gaur egungo zoko guztietan sartutik zegoela, baina ematen dunenez bada oraindik honen xarma ezagutzen ez duenik, eta asko gainera.Hitzaldi honen inguruan niretzat mezurik argiena aurrez aipatutakoa izan zen. Filologoek eta filologia ikasten ari direnenk (nire kasua adibidez) ezin dute teknolgiatik at geratu gaur egun bien arteko erlazioa oso estua baita. Zabaldu•Bildu•Twitter•\tPermalink-a\nErantzun\t16:32:43, Atalak: Bertsoak Edizio digitalari buruzko hitzaldia\nErantzun\t15:55:54, Atalak: littera, ist HTML hizkuntza\nHTML (Hiper Text Markup Language) hizkuntza nolabaiteko ordenagailuen hizkuntza dugu. Hizkuntza honek hipertestuak deskribitzea ahalbidetzen du, hau da, testu edota dokumentu ezberdinak ondo estrukturatuta eta bere estekekin txukun azaltzea ahalbidetzen du.HTML dokumentu bat <html> etiketarekin hasi eta </html> amaitzen da. HTML dokumentu baten barnean zati bi izango genituzke, idazpurua (<head>) eta gorputza (<body>). Idazpuruaren barnean aipagarriena <title> zatia dugu, honek HTML dokumentu baten izenburua zehaztea ahalbidetzen baitu. Gorputzari dagokionez, bertan izango da testua, eta hau ondoren hiperirakurle batetan aurkeztuko da. Dena den honi buruzko informazio gehiago jaso nahi duenarentzat, hurrengo web orrialdean http://werbach.com/barebones/barebones_espanol.html oso gauza interesgarriak aurki daitezke.Azkenik, eta dana hobeto azaltzeko, HTML tesu baten oinarrizko egitura hurrengoa izango genuke:<html> <head> <title>Título</title> </head> <body> Idazten dugun testua, estekak, aipamen grafikoak... </body> </html> Zabaldu•Bildu•Twitter•\tPermalink-a\nErantzun\t15:10:50, Atalak: littera, ist Prest al gaude web 2.0rako?\nInterneten web 2.0aren inguruko informazioa bilatzen aritu naiz eta gauza oso interesgarriak ikusi ondoren hainbat pertsonek planteatzen duten galderari buruz bueltak ematen hasi naiz, web 2.0rako prest al gaude?Web 2.0ak audientziak sortzeko bere kapazitatea erakutsi ondoren, ez da trafiko hau monetizatzeko gai izan. Honen adibide argi bat Menéame izango genuke. Arazo nagusiena portal hauek publizitatetik bizi dirala da, eta honetaz gain anuntziante nagusienak ez datozala web 2.0arekin bat. Arlo publizitario hauek aldiz, telebista, egunkari zein aldizkarietan, interneten baino diru gutxiago kontsumitzen dituzte. Honekin esan nahi dena da telebista, aldizkari zein egunkarietan publizitatea sartuz itzelezko dirutzak uzten dituzten entitate hauek, interneten askoz gutxiago gastatuko dutela. Horretaz gain euren dirua web orrialde handietan (MSN, Yahoo...) edota web orrialde espezializatuetan inbertituko dutela, horrela beste guztiak aparte utziz. Azken finean garrantzitsuena audientzia da, ezta? Zabaldu•Bildu•Twitter•\tPermalink-a\nErantzun\t2007-02-10\t16:01:42, Atalak: littera, ist Ahozko literatura, hipermedioa eta hipertestua\nHiru kontzeptu hauek elkarrekin erlazio oso estua dute. Bestalde esan dezakegu kronologikoki nolabait ordenaturik ere daudela.Lehendabizi ahozko literatura edukiko genuke. Hau izango litzateke literatura eta idatzi ororen sorrera, nahiz eta kontzeptu hontan hainbatek duda edo desadostasuna duen. Adibidez Walter Ongek esaten duenez "ahoz transmititzen den zerbait ez da literatura". Bere ustetan ahozko literatura honi hurrengo izena edo definizioa eman beharko litzaioke, "Ahozkoak bakarrik diren forma artistikoak".Ondoren hipertestua daukagu. Honen hasiera Grezian kokatzen da, aurrez aipatutako ahozko literatura papiroan idazten hasten den unean. Hipertestua hainbat testu euren artean erlazioan jartzeko era bat izango genuke, horretarako estekez baliatzen delarik. Ted Nelsonen definiziotik abiatuz, atera dezakegun ondorioa da hipertestua estekez, hiperbinkuloez eta ainguraketez osatua dagoela.Azkenik hipermedioa izango genuke. Hau idatzizkoa, esandakoa eta zeinu edo irudi bitartez adierazitakoaren erlazio bat da. Testuez gain soinu eta irudiez lagundutako testuak dira. Ted Nelsonek argitaratutako No More Teacher´s Looks liburuan hipermedioa aurkezpenak egiteko edo desbideratzeko medio lez aurkezten du. Ikus dezakegunez interesgarria da nolako eboluzioa ematen den ahozko literaturatik hipermediora heldu arte. Zabaldu•Bildu•Twitter•\tPermalink-a\nErantzun\t13:56:46, Atalak: littera, ist Web 2.0\nWeb 2.0a teknologia munduan azkenaldian eman den aurrerapen nagusietako bat dugu. Honen hasiera O´Reilly Mediako konferentzia batean aurki genezake. Bertan webaren nolabaiteko eboluzio baten inguruan hitzegiten ari zirela Dale Doughertyk aipatu zuen gaur egun dugun web 2.0aren kontzeptua.Christian Van Der Hensten ustetan web 2.0a ez da teknologia bat, jarrera bat baizik, aurrez genuen webak eguneratze gutxi eta erabiltzailearekiko interakzio eza baitzituen. Kontzeptu hau hobeto azaltzeko eta errezago ulertzeko adibideak erabiltzea da egokiena. Hemen ditugu adibideren batzuk:Doubleclick-> Google AdSense (Publizitate zerbitzuak)Ofoto-> Flickr (Komunitate fotografikoak)mp3.com-> Napster (Musika deskargak)Page views-> Cost per clickCMSak-> Wikiak (edukiaren erabilera)Hau dugu era orokor batetan web 2.0 kontzeptuaren azalpen bat. Zabaldu•Bildu•Twitter•\tPermalink-a\nBloga kudeatu\tibairen txokoa\nBlog honetan berriztar xume baten gauzak ikusi edo irakurri ahalko dituzue. Saiatuko naiz ahalik eta era txukun eta zuzenen gauzak jartzen.\n5 Itzultzaile automatiko (1)\nAupa nire lagunak (3)\nZer da hau? (6)\n5 Itzultzaile automatiko (ist atalean, 1 iruzkin)\nTerminoen definizioa (ist atalean)\nItzulpen automatikoaren ezaugarriak FEMTI-ren arabera (ist atalean)\nLinguistikari buruzko bilerak (ist atalean)\nHizkuntzalaritzako Giza Teknologia Berriak ikasteko 5 arrazoi (ist atalean)\n3 ikerketa gune (ist atalean)\nHans Uszkoreit (ist atalean)\nHizkuntzalaritzako Giza Teknologia Berrien definizio ezberdinak (ist atalean)\nDatuak eta metadatuak (ist atalean)\nAhozko hizkuntzatik hipertestura (ist atalean)\nodeiaizpeaAinhoa Etxezarraalaineneritzainhoa eraunzetamurgilalba Atalak\nEkaina 2007 (8)\nOtsaila 2007 (8)\nAzaroa 2006 (2)\nUrria 2006 (1)


Errefuxiatuendako arropak jaso eta jaso dabiltza Aita Mennin - Arrasate - Goiena.eus\nErrefuxiatuendako arropak jaso eta jaso dabiltza Aita Mennin\nMaite Txintxurreta 2017-01-14 15:53\nDuela hamar egun abiatu zuten Siriako gerratik ihesi Grezian dauden errefuxiatuei laguntzeko kanpaina. Bada, ospitaleko boluntarioak buru belarri dabiltza, material asko jaso dute-eta, batez ere azken egunotan. Arropak jaso ahala horiek sailkatzen eta kaxetan sartzen dihardute.\n"Oso pozik gaude", dio Aita Menni ospitaleko elkartasun arduraduna den Egoitz Zabalak. Egunotan dei asko ari da jasotzen Zabala, eta arropa eta material asko ari zaie iristen toki askotatik; Gipuzkoa osotik, eta baita Nafarroatik edota Burgostik ere. Hala, lanez lepo dabiltza orain guztia Greziarantz bidaltzeko prestatzen, baina, aldi berean, ilusionatuta.\n"Handik iristen ari diren albisteak ez dira batere onak, oso negatiboak dira. Horregatik, oso eskertuta gaude euren ekarpena egin duten guztiekin, modu horretan erantzun txiki bat eman ahal izango dugulako Euskal Herritik", adierazi du Zabalak. Hain zuzen, neguan errefuxiatuen egoera asko gordintzen delako erabaki zuten kanpaina hau martxan jartzea: "Gure ezagun batzuk Lesboseko uhartean egon dira lanean, eta negua heldu denean, konturatu dira harrapatu dituela milaka eta milaka pertsona ezer barik, telebistako irudietan ikusten den bezala. Kanpin-dendatan lo egiten dute, lurrean...Hemen hotz egiten badu, pentsa han. Dena edurrak zurituta dago, euria egiten du, gaixotasunak izaten dira... Beraz, egoera oso larria zen, eta gurekin kontaktuan jarri ziren laguntza eske."\nZabalak azaldu du Greziatik eskatzen dutena neguko arropak direla, eta batez ere gizonezkoendako arropak: "Horrek badu azalpen bat: neguan kanpalekuetara heltzen diren gehienak gizonezkoak dira, itsasoa okerrago dagoelako, eta gizonezkoak izan ohi dira itsasorantz jotzen dutenak, familiak Sirian utzita".\nAstelehenean kaxa horiek ospitaletik ateratzen hasiko dira, Greziarantz bidaltzeko. Lehenengo bidalketa horietan, zapatak eta galtzerdiak bidaliko dituzte, "garrantzitsuenak" horiek direlako.\n"Arrasatetik Valentziara doaz zuzenean, eta handik itsasoz iritsiko dira Greziara. Ondoren, materiala kanpaleku desberdinetan banatuko dute". Hala, jasotako guztiak helarazteko hiru Gobernuz Kanpoko Erakunderekin elkarlanean dihardute Aita Mennikoek. Erakunde horiek Lighthouse Relief (Norvegia, Proactiva (Espainia) eta Mo Chara (Irlanda) dira.


Hainbeste “conquis” ikusi ondoren irletara ohituak ginen, eta ezin genuen pentsa gure irlak eta besteenak artxipielagoa osa zezaketenik. Irla ginen, eta irlak gintuen. Uhartea izaki ezin genuen ur-artea baino somatu, ezker eskubi eta aurre-atze. Ekialde zein mendebalde, ipar eta hego. Urez inguratutako taldeak ginen. Irlak.\nHalako batean sumendi ezberdinek su hartu zuten, eta geografia eraldatzeaz gain, mugiarazi egin gintuen, lekualdatu; edo orain modan dagoen bezala: gure konfort egoeratik atera gintuen, erauzi.\nIrla txikiak dantzan jarri zituzten sugarrek eta su-mingainek; bertako biztanleak aldaketak eta gizarte berdinzaleagoak izan daitezkeela pentsatzeko bidean jarri zituzten abian jarritako proiektu eraldatzaileek eta gure oinazpiko lurrak dardarka jarri zituzten egitasmo ausartek.\nBapatean, artxipielago izan gintezkeela pentsatu genuen, irla izatetik irla-multzo izatera pasa gintezkeela otu zitzaigun.\n“Mugitzen ez den balea bat ez da bere isla, irla bera da” xuxurlatu zuen norbaitek lau haizetara.\nEta guk, mugimendua aldarri eta giltzarri, irlak batuz eta artxipielagoak osatuz ozeanoan aurrera egin nahi dugu; eta horren ondorioz, inguratzen gaituen gizartea eraldatu, amesteko faktoriak lanean ipini eta errealiate berriak sortu.\nEsku-ahurrez ureztatzen nauzu\neta arrainez betetzen didazu barrua,\nsinesten duzalako hainbat gauza arinek\nmugi dezaketela handi bat.\nOihaneder Euskararen Etxeko kultur teknikaria ofizioz, kultur-xaxatzaile afizioz\nSumer-eko atsotitz zaharren gaurkotasuna\nEstreinaldiak: Maiatzak 28


PDF (304 KB - 12 orri.)\nAzaroaren 25eko 29/1983 Legeak sortu zuen Helduen Alfabetatze eta Berreuskalduntzerako Erakundea (HABE), helduen euskalduntzera zuzendua, ahalik eta euskal hiztun gehiena lortzeko helburua duena.\nUztailaren 22ko 179/2003 Dekretuaren bidez, helduentzako euskararen irakaskuntza burutzen duten euskaltegien eta beste zentro homologatu batzuen jarduera eta Euskal Autonomia Erkidegoko Administrazioaren aldetik jasotzen duten finantzazioa arautu zen.\n179/2003 Dekretuaren 17. artikuluak dio HABEk ezar ditzakeela, osagarri gisa, bere aurrekontu-bitartekoen mugen barruan, beste diru-laguntza mota batzuk, dekretu horretan aipatzen diren modalitate eta euskarrietan edo homologatutako sistemen bitartez, euskalduntze-prozesuetan murgilduta dauden ikasleei zuzenduak, horien emaitza akademikoen arabera.\nAzaroaren 9ko 297/2010 Dekretuak, uztailaren 4ko 187/2017 Dekretuaren bidez aldatuta, euskararen ezagutza egiaztatzen duten titulu eta ziurtagirien arteko baliokidetzak finkatu eta Hizkuntzen Europako Erreferentzia Marko Bateratura egokitzen ditu.\nEra berean, Kultura eta Hizkuntza Politika Sailak 2018-2020ko epealdirako Diru-laguntzen Plan Estrategikoa onartzen duen 2018ko urtarrilaren 31ko Aginduaren bitartez, Hizkuntza Politika alorrean 7. helburu orokor bezala helduen euskalduntzea bultzatzea aurreikusten du, «47130 – euskara ikasleei zuzendutako diru-laguntzak» kodea duen ekintza-atalean.\nHorrela, bada, ebazpen honen bitartez, HABEren mailak egiaztatu dituzten ikasleentzako diru-laguntzen aitortza egin eta horien baldintzak arautu nahi dira, maila baliokideren bat egiaztatu duten ikasleentzako diru-laguntzen deialdia egitearekin batera, 2018ko ekitaldi honi dagokiona.\nHorregatik, aipatutako xedapenek eta HABEren egitura organikoa ezartzen duen otsailaren 13ko 34/1996 Dekretuak ematen dizkidaten eskumenez, eta hauetan ezarritakoarekin bat: Euskadiko Ogasun Nagusiaren Antolarauei buruzko Legearen testu bategina, azaroaren 11ko 1/1997 Legegintzako Dekretuaren bitartez onartuta; Diru-laguntzen Lege Orokorra (azaroaren 17ko 38/2003 Legea, aurrerantzean DLO), eta lege hori garatzen duen erregelamendua, uztailaren 21eko 887/2003 Errege Dekretuak onartuta, honako hau\n1.– Ebazpen honen xedea da euskaltegi publiko eta pribatu homologatuetako eta euskararen autoikaskuntzarako zentro homologatuetako ikasleei emateko diru-laguntzen baldintzak arautu eta aitortzeko prozedura onartzea, helduentzako euskararen irakaskuntza burutzen duten euskaltegien eta beste zentro homologatu batzuen jarduera eta horien finantzazioa Euskal Autonomia Erkidegoko Administrazioaren aldetik arautzen duen uztailaren 22ko 179/2003 Dekretuaren 17. artikuluak ezarritakoa garatuz.\n2.– Ebazpen honen xede diren laguntzetarako, 2018. urtean 1.800.000 euro jarriko dira, EAEko Aurrekontu Orokorretan horretarako dagoen partidaren kontura. Era honetan banatuko da kopuru hori:\nAzpi-atal batetik bestera dirua pasatu ahal izango da, batean soberakinik egonda, bestean eginiko eskariei erantzuteko behar adina diru ez badago. Hala ere, diru-kopuru hori eskari guztien beharrei ebazpen honen 6. artikuluan ezarritako irizpideen arabera erantzuteko behar bestekoa ez bada, hainbanatu egingo da zuzkidura ekonomikoa onuradunen artean, azpi-atal bakoitzeko emaitzak errespetatuz.\n3.– Eskatutako diru-laguntzen zenbateko osoa kontuan hartuta, artikulu honen 2. atalean ezarritako zenbateko osoa handitu ahal izango da a) azpi-atalari lehentasuna emanez, baldin eta HABEren aurrekontuetan beste diru-laguntza batzuetarako aurrekontu-sailen izakinak agortu ez badira. Aldaketa hori eskarien gaineko ebazpena eman aurretik egin beharko da. Adierazitako aldaketaren berri HABEko zuzendariaren ebazpenaren bidez eman beharko da, eta EHAAn argitaratu.\n1) HABEren erregistroan euskaltegi edo euskararen autoikaskuntzarako zentro homologatu bezala sailkatutako batean matrikulatua egotea 2017ko martxoaren 17tik 2018ko abuztuaren 31ra bitarteko epealdian.\n2) HABEko zuzendariaren ebazpenez deituta 2017. urteko bigarren ebaluazio-garaian edo bigarren azterketa-deialdian edo deialdi irekian, edo 2018. urteko ekainaren arteko ebaluazio-aldietan edo lehen azterketa-deialdian parte hartu eta dagokion maila gainditzea.\n3) Zigor eta administrazioaren arloan diru-laguntza publikoak jasotzeko debekurik ez izatea, ezta laguntzak jasotzeko ezgaitzen duen legezko debekurik ere, sexua dela-eta eragindako bereizkeriengatikoak barne direlarik, hain zuzen Emakumeen eta Gizonen Berdintasunerako otsailaren 18ko 4/2005 Legeak xedatutakoarekin bat etorriz.\n4) Diru-laguntzen Lege Orokorra arautzen duen azaroaren 17ko 38/2003 Legearen 13. artikuluaren 2. atalean aipatutako egoeretan ez egotea. Eta zehazki, zerga guztiak ordainduta edukitzea eta Gizarte Segurantzarekiko ordainketak egunean izatea, baita EAEko Administrazio Orokorrarekiko diru-laguntzak itzultzearen ondoriozko obligazioak ere ordainduta izatea.\nEuskadiko Ogasun Nagusiaren Antolarauei buruzko Legearen testu bateginaren 50.3 artikuluan jasotakoaren arabera, azaroaren 11ko 1/1997 Legegintzako Dekretuaren bitartez onartuta, deialdi honen organo kudeatzaileak eskatzaileen berariazko baimenik gabe egiaztatuko du, automatikoki, diru-laguntza eskatu dutenek zerga-betebeharrak eta Gizarte Segurantzarekiko ordainketak egunean dituztela.\nHala ere, eskaria egiten duenak baimena ematen ez badu, berak aurkeztu beharko ditu baldintza horiei dagozkien egiaztagiriak.\n2.– Halaber, diru-laguntza hauetarako eskubidea izango dute euskaltegi edo autoikaskuntzarako zentroetako ikasleek ere, horretarako, artikulu honen 1.1 eta 1.3 puntuetan zehaztutako eskakizunak betetzeaz gain eta azaroaren 9ko 297/2010 Dekretuak, uztailaren 4ko 187/2017 Dekretuaren bidez aldatuta, HABEren euskara-maila batekin baliokidetutako euskara-maila bat 2017ko irailaren 1etik 2018ko abuztuaren 31ra bitartean (dagokion deialdiaren behin betiko zerrendak argitaratzen diren dataren arabera) egiaztatzeaz gain, ebazpen honen 3. artikuluan zehaztutakoaren araberako eskaera egin behar dute.\n2) Lehenagoko ikasturteren batean egiaztatutako maila bera edo beheragoko bat bakarrik egiaztatu dutenak.\n3) Azken bi ikasturteetan (2016-2017ko eta 2017-2018ko ikasturteak), euskaltegietako matrikulazioaren kudeaketarako aplikazioaren arabera, euskaltegi edo autoikaskuntza zentroan egindako mailetatik beheragoko maila bat egiaztatu dutenak. Gainera, maila bat baino gehiago egin duten ikasleek egiaztatutako mailei dagozkien diru-laguntzak jasotzeko eskubidea baino ez dute izango.\n3. artikulua.– Jarraibidea, agiriak eta eskariak aurkezteko epeak.\n1.– Ebazpen honen 2. artikuluaren 1. eta 2. puntuetan zehaztutako baldintza guztiak bete eta artikulu bereko 3. puntuaren arabera baztertu ez diren ikasleek, diru-laguntza hauek eskuratu nahi izatera, pertsona fisikoak izanik, eskariak aurkezteko bi jarraibide hauetako bat erabil dezakete: bide elektronikoarena edo aurrez aurreko aurkezpenarena.\n1) Bide elektronikoa aukeratuz gero, eskariak eta horien osteko izapideak Eusko Jaurlaritzaren Egoitza Elektronikoan egingo dituzte, https://euskadi.eus/dirulaguntza/2018/ikasleak/y22-izapide/eu/ helbidearen bitartez, artikulu honen 3.1 puntuan zehaztutakoaren arabera.\n2) Aurrez aurreko aurkezpena aukeratuz gero, Eusko Jaurlaritzaren Egoitza Elektronikoan, https://euskadi.eus/dirulaguntza/2018/ikasleak/y22-izapide/eu/ helbidean, eskaria egiteko formularioa eskuragarri izango dute, eta artikulu honen 3.2 puntuan zehaztutakoaren arabera bete ondoren Eusko Jaurlaritzako Zuzenean zerbitzuaren egoitzetako batean aurkeztu behar dute.\n2.– Eskaria bide elektronikoaren bidez nahiz aurrez aurreko aurkezpenaren bidez egin ondoren, gainerako eginkizunak eta izapideak helbide honetan egingo dira: http://www.euskadi.eus/nirekarpeta.\n1) Eskariaren aurkezpena bide elektronikoa erabiliz.\nEskariaren aurkezpena bide elektronikoaren bidez egin ahal izateko, interesdunek, Eusko Jaurlaritzaren Egoitza Elektronikoan sartu eta sinadura elektronikoaren txartela edo itsasontzien jokoen txartela erabiliz identifikatu ondoren, eskuragarri izango duten formularioan dagokien laguntza eskuratzeko duten aukera jakinaraziko zaie, HABEk bideratutako egiaztatze-deialdien bitartez gaitasun-maila egiaztatu duten ikasleen kasuan.\nJakinarazpen horretan, gehienez eskura dezaketen laguntza adieraziko zaie (egiaztatutako HABEren euskara-mailak, azken bi ikasturteetan egindako mailak eta egiaztatutako maila bakoitzerako ezarritako gehieneko laguntza kopurua kontuan hartuta), betiere gutxitu daitekeena euskaltegietan edo autoikaskuntzarako zentroetan azken bi ikasturteetan ordaindutako kopuruari begira, beste administrazio publikoetatik jasotako laguntzei begira edo 1. artikuluan aurreikusitako gehieneko kopurua eskaera guztiei aurre egitera heltzen ez delako gerta daitekeen hainbanaketari begira.\nEra berean, laguntzaren zenbatekoa zehazteko beharrezkoak diren datuak jasoko dira formularioaren datu-orrian: ordaindutako matrikula-kopuruen eta beste administrazio publiko batzuetatik jasotako diru-laguntzen berri, aurreko artikuluaren 1.3 puntuan zehazten diren diru-laguntza publikoak jasotzeko debekurik ez izatearen aitorpena eta datuak konprobatzeko HABEren zuzendariari zuzendutako baimena; hauek guztiak erantzukizunpeko aitorpenaren bitartez adierazita. Halaber, diru-laguntza eskuratzeko bankuko kontuaren berri jasoko da bertan.\nEskaria aurkezteko prozedurak:\na) Egiten zaien proposamena bere osotasunean onartuz gero, eskuera jarriko zaien datuen bilketarako orria bete beharko dute eta, ondoren, sinadura elektronikoaren txartela edo itsasontzien jokoen txartela erabiliz, eskaria sinatuko dute. Edonola ere, ezarritako epea pasa eta ikasleak erantzunik eman ez badu, HABEk proposatutako aukerari uko egiten diola ulertuko da. Onartzen ez badu, edo ikasleak nahiago badu, diru-laguntza eskaera artikulu honen 3.1.b) puntuan ezarritako prozedurari jarraikiz egin ahal izango du.\nb) Egiten zaien proposamena onartzen ez badute edo bestelako datuak edo HABEren euskara-maila batekin baliokidetutako agiri gehigarriak aurkeztu nahi badituzte, eskuera jarriko zaien datuen bilketarako orria bete eta erantsi nahi duten dokumentazioa edo egiaztatutako mailaren agiriaren kopia edo dagokion erakundeak egindako ziurtagiria PDF formatuan aurkeztu beharko dute eta, ondoren, sinadura elektronikoaren txartela edo itsasontzien jokoen txartela erabiliz, eskaria sinatuko dute.\nc) Proposamenik egiten ez bazaie, eskuera jarriko zaien datuen bilketarako orria bete eta erantsi beharko duten dokumentazioa PDF formatuan aurkeztu beharko dute eta, ondoren, sinadura elektronikoaren txartela edo itsasontzien jokoen txartela erabiliz, eskaria sinatuko dute.\n2) Eskariaren aurrez aurreko aurkezpena.\nEskariaren aurkezpena aurrez aurreko aukeraren bidez egin ahal izateko edo aurkezpen elektronikoaren aukeraren aldaketa eginez gero, interesdunek Eusko Jaurlaritzaren Egoitza Elektronikoan sartu ondoren, eskuragarri izango dute bete beharreko formularioa eta bertan laguntzaren zenbatekoa zehazteko beharrezkoak diren datu guztiak idatzi beharko dituzte: datu pertsonalak, azken bi ikasturteetako euskaltegiak eta egindako mailak eta egiaztatutakoak, ordaindutako matrikulen diru-kopuruak eta beste administrazio publiko batzuetatik jasotako laguntzak; aurreko artikuluaren 1.3 puntuan zehazten diren diru-laguntza publikoak jasotzeko debekurik ez izatearen aitorpena eta datuak konprobatzeko HABEren zuzendari nagusiari zuzendutako baimena; hauek guztiak erantzukizunpeko aitorpenaren bitartez adierazita. Halaber, diru-laguntza eskuratzeko bankuko kontuaren berri jasoko da bertan.\nDatu guztiak sartu ondoren, formularioa inprimatu ahal izango dute eta sinatu egingo dute. Azkenik, Eusko Jaurlaritzaren Zuzenean zerbitzuko edozein bulegotan aurkeztu beharko dute eskaria (Bilbao, Kale Nagusia 85; Donostia, Andia kalea 13; Vitoria-Gasteiz, Ramiro de Maeztu kalea 10). Formularioarekin batera, bertan zehazten diren euskara maila egiaztatuen agiriak ere aurkeztu beharko dituzte.\n4.– Eskariak aurkezteko epeak.\nKasu guztietan, interesdunek 2018ko irailaren 12tik urriaren 11ra bitarteko epea izango dute, biak barne, diru-laguntzaren eskaria egiteko.\n5.– HABEren egitekoa izango da eskatzaileek euskaltegi edo autoikaskuntzarako zentro homologatuetan ordaindutako kopuruei buruzko datu-orrietan emandako datuak egiaztatzea.\nIkasleak aurkeztutako eskarian agiriren bat falta bada, edo okerren bat badago, hala jakinaraziko zaio, eta hamar eguneko epea eman okerrak zuzen ditzan, eta, adieraziko zaio ezen, horrela egin ezean, eskabideari uko egin zaiola ulertu beharko dela. Horretarako, aldez aurretiko ebazpena emango da.\nHABEko Kudeaketa Zerbitzuari dagokio, Ekonomia eta Administrazio Unitatearen eta Ikuskatzailetzaren bitartez, deialdi honetan aurreikusitako kudeaketa-lanak egitea.\n6. artikulua.– Diru-laguntza esleitzeko eta neurtzeko irizpideak.\n2.– HABEren diru-laguntza hauek osorik eskuratzeko, ikasleak egoki egiaztatu beharko du 2016-2017ko eta 2017-2018ko ikasturteetan, egiaztapenaren aurretik hasitako ikastaroetako matrikuletan, beste horrenbeste ordaindu izana, hain zuzen ere, egiaztatutako mailetan. Hala egin ezean, ordaindutakoa izango da laguntzaren muga.\n4.– Ebazpen honen 1. artikuluan aurreikusitako kopurua nahikoa ez bada aurreko puntuan ezarritako irizpideen arabera kalkulatutako beharrei aurre egiteko, onuradunen artean hainbanatuko da diru-laguntza.\n7. artikulua.– Ebazpena, jakinarazpena eta diru-laguntzaren ordainketa.\nDeialdi honetan zehaztutako irizpideak aplikatu ondoren, HABEko zuzendariak eskabideen gaineko ebazpenak emango ditu, eta interesdunei jakinaraziko Eusko Jaurlaritzaren Egoitza Elektronikoaren postontzi nagusian argitaratuta eta HABEren egoitzetako iragarki tauletan erantsita. Hau guztia, 2018ko abenduaren 20a baino lehen.\nEra berean, emandako diru-laguntzen publikotasunari dagokionez, aipatutako ebazpenak HABEren web orrialdean argitaratuko dira.\nEskabideen gainean emandako ebazpenek ez dute bide administratiboa agortzen eta onuradunek horien kontra gora jotzeko errekurtsoa aurkez diezaiokete Kultura eta Hizkuntza Politika sailburuari, jakinarazpena egin eta hurrengo egunetik hasita hilabeteko epean, Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluetan jasotakoaren arabera.\nEbazpenaren jakinarazpena aurreikusitako epemugan jasotzen ez bada, onuradunek ulertu ahal izango dute beren eskabidea ezetsia izan dela, Administrazio Publikoen Administrazio Prozedura Erkidearen Legearen 25. artikuluan zehaztutakoaren ondorioz.\nDiru-laguntzen ebazpena emanda, diru-laguntza ordainketa bakarrean kitatuko da banku-transferentziaren bidez. Nolanahi ere, Euskal Autonomia Erkidegoko Administrazio Orokorrak edo erakunde autonomiadunek ezaugarri bereko diru-laguntza batzuk eman izana dela-eta horiek itzultzeko edo zigortzeko prozesuren bat oraindik ere izapidetzen ari bada, prozesu hori amaitu egin beharko da onuradunei diru-laguntzak eman eta ordaindu ahal izateko.\nEmango den diru-laguntza bateragarria izango da xede berarekin jaso daitekeen beste edozeinekin, baldin eta gainfinantzaketarik ez badago laguntzen den xedearen guztirako kostuan. Horrelakoetan, dagozkion kenketak egingo dira, eta, hala badagokio, edo ez da aldea ordainduko edo dagokion kopurua itzultzeko eskatuko da.\n1.– Onuradunek, oro har, bete beharko dituzte azaroaren 17ko 38/2003 Diru-laguntzen Lege Orokorraren 14. eta 46. artikuluetan eta azaroaren 11ko 1/1997 Legegintzako Dekretuaren bitartez onartutako Euskadiko Ogasun Nagusiaren Antolarauei buruzko Legearen testu bateginaren 50.2 artikuluan jasotakoak.\n2.– Eta zehazki, ebazpen honetan araututako diru-laguntzen onuradunek beti izango dituzte honako betebehar hauek:\n1) Laguntza eman duen erakundeak egingo dituen egiaztatzeen mende eta Eusko Jaurlaritzako Ogasun eta Ekonomia Sailaren Kontrol Ekonomikoko Bulegoak burutuko duen ikuskaritzaren mende egon beharko du, deialdi honen bitartez eskuratu diren diru-laguntzei dagokienez. Era berean, Herri Kontuen Euskal Epaitegiaren araudi bereziko neurrien menpe ere egon beharko du.\n2) Beste edozein administrazio, erakunde publiko edo pribatuk helburu bererako emandako diru-laguntzak eskuratuz gero, horren berri eman beharko dio HABEri.\nDeialdi honek arautzen dituen diru-laguntzez gain, eta berauek ebatzi ondoren, kanpoko bestelako diru-laguntzak eskuratzeak horren berri HABEri ematea ekarriko du, baita erakunde honek aurretiaz emandako diru-laguntzaren aldaketa egitea ere, betiere deialdi honen 8. artikuluan aurreikusitako gainfinantzaketarik ez izateko besteko proportzioan.\n11. artikulua.– Datuen babesa.\nDatu pertsonalak babesteko abenduaren 13ko 15/1999 Lege Organikoak, otsailaren 25eko 2/2004 Legeak eta Europako Parlamentuaren eta Kontseiluaren 2016ko apirilaren 27ko 2016/679 Erregelamenduak xedatutakoa eta datu pertsonalen babesari buruzko gainerako araudia betetzeko xedez, HABEk deialdi honek araututako diru-laguntzen eskarien bidez jasotako datuak, Hezkuntza, Hizkuntza Politika eta Kultura sailburuaren 2006ko uztailaren 27ko Aginduaren arabera araututako IKASLEAK izeneko fitxategi informatizatuan sartuko ditu, erakunde horrek dagokion diru-laguntzen programa kudeatu ahal izateko eta, Euskal Autonomia Erkidegoko foru aldundiek eta udalek xede berberarekin izan ditzaketen datuekin erkatu ahal izateko, betiere deialdi honen 8. artikuluan jasotako bateragarritasuna bermatua izan dadin. Fitxategiaren titularitatea HABEren Zuzendaritzari dagokio. Interesdunek datuak eskuratzeko, zuzentzeko, kentzeko eta eramateko eskubideak, bai eta datuak tratatuak izateko muga ezartzeko eta haien aurka egiteko eskubidea ere, HABEren Zuzendaritza Nagusian gauzatu ahal izango dira (Vitoria-Gasteiz kalea 3, 20018 Donostia). Datu horien tratamendu eta babesaren erregimena araudi honek berak ezarritakoa izango da. Interesduna ados egongo ez badago egindako datuen tratamenduarekin, datuen babeserako agintaritza eskudunera zuzendu ahal izango ditu erreklamazioak.\nDonostia, 2018ko abuztuaren 28a.


Alebin Maila- Ikastola Santo Tomas Lizeoa\nAlebinetan lehen txapelketetan\n 5 Kirola 5 Alebinak\nTxapelketak jokatzen hasita ere, partaidetzak garrantzi handiagoa du emaitzak baino.\nLehen Hezkuntzako 5. mailan igeriketa eta atletismoa oinarri hartuta, gustuko dituzten beste bi kirol hautatzeko aukera izaten dute. Lehen hezkuntzako 6. mailan, aldiz, eskaintzen diren kirolen artean, gustukoenak izan dituztenen artean bi kirol aukeratuz aritzen dira.\nEtapa honetan kirol hastapena egiten da, kirolarien oinarrizko teknikak ikasiz, ondoren sakontzeko asmoarekin.\nKirolarekin gauza polit asko bizitzen ditugu eta higiene ohiturak sendotzen joatearekin batera aldageletako hainbat bizipen ere gogora etortzen zaizkigu.\nAlebinak ondorengo kiroletan aritzen dira:


IRAGANKORRA | Arquitecturas efímeras\nArchivo para IRAGANKORRA\nPosted in Uncategorized with tags AKITEKTURA, IRAGANKORRA on enero 8, 2009 by garabat\nIragankor hitzak bizi laburra duen horri egiten dio erreferentzia, dituen beste adieren artean hara honakoa: egun bakarrez baino irauten ez duena. Desmuntagarria den eraikuntza oro, iragankorra da beraz. Era honetako eraikuntzak gerizpe izan ohi dira epe zehatz baterako eremu publikoetan kokatzen diren espazioentzat. Arkitektura modernoan eraikuntza modalitate hau industria iraultzaren garaian hasi zen erabiltzen Ingalaterran, Joseph Paxton arkitektoak zein beste hainbatek, aurrerakuntza teknologiko azpimarragarriak lortu zituzten. Frantzian ere, XIX. mendearen amaieran eraikuntza desmuntagarrien adibide esanguratsuak topa ditzakegu, haien artean Gustave Eiffelek egindakoak. XX. mendean pabiloi desmuntagarrien teknologiak aurrerakada nabariak bizi izan ditu, ehunduren eta are arinagoak diren egiturazko elementuen inguruko ikerkuntzari esker, hala nola tensegrity kontzeptuaren agerpena dela bitarteko. Garapen horren eragile esanguratsuenen artean Buckminster Fuller, domo geodesikoaren sortzailea, eta Frei Otto, olan bidezko egiturak garatu zituena ditugu aipagarri.\nNazioarteko azokak dira arkitektura iragankorreko ideiak maizen arakatuak izaten direneko gertakariak, batez ere, bertan eraikitzen diren pabiloien kopuru handia desmuntatua izaten delako euren jardunaren amaieran. Azoka-eraikinetan bide berriak urratu dituzte hainbat arkitektok, batez ere materialen birziklapen beharra dela eta, gaur egun bolo-bolo dabilena. Testuinguru horretan sortu zuen Shigeru Ban-ek Hanoverreko azokan japoniar pabiloia, osotasunean kartoiez egina. Azoka berean, Peter Zumthor-ek suitzar pabiloirako egurrez gorpuztutako proiektua egikaritu zuen, ondoren berrerabilia izan zena.\nEraikuntza teknika bat berria ez izateak ez du aditzera eman behar baliagarria ez denik. Sormena eta adimena denboraz gaindiko baloreak dira, eta sistemak erabiliak diren guztietan birsortzen dira, diseinatzaile berriak beti egingo baitu bere ekarpena.


Uncategorized @eu Archives - Ordizia Rugby\nAsteburuko karteldegia Partida bat bakarrik izango dugu asteburu honetan. 11: 30ean Mojategin, bigarren faseko seigarren jardunaldia Kanpazar Arrasate Ordiziarentzat, Durangoren aurka. Denboraldiko azken partida ofiziala da, beraz, ziur da mutilek denboraldia zapore onarekin bukatu nahiko dutela.\nJon Txurrukak ez du jarraituko\nJon Txurrukak ez du jarraituko. Jon Txurrukak ez du datorren denboraldian Ordizia Rugby Elkarteko kirol zuzendari postuan jarraituko. Jonek lau urte luzez jardun du lanean, klubaren alde bere onena ematen, baina orain pauso bat alde batera eman eta atseden hartzeko garaia iritsi zaio. Errugbiaren maitalea, zalantzarik gabe, klubeko gizona izan da, da eta izango da,…\nCopyright (c) 2021 Ordizia Rugby Kirol Elkartea


Gernika-Lumoko Udala - Merkataritza Bulegoak Eusko Jaurlaritzak merkataritza establezimenduak modernizatzeko ematen dituen laguntzen gaineko aholkularitza ematen du\nMerkataritza Bulegoak Eusko Jaurlaritzak merkataritza establezimenduak modernizatzeko ematen dituen laguntzen gaineko aholkularitza ematen du\nMerkataritzako Bulego Teknikoak jakinarazi du Eusko Jaurlaritzak dendetarako eta merkataritzarako ematen dituen laguntzak eskatzeko epea ireki dela. Laguntza horien helburua da euren lokaletan egiten dituzten hobekuntzak finantzatzea. Merkataritza saltokiak Modernizatzeko Laguntza Programak (MEC) euskal saltokien berrikuntza, kudeaketa-tresnen hobekuntza eta azpiegiturak sustatzea du helburu, kontuan hartuta, gainera, COVID19k sortutako alarma-egoerak ekarritako aparteko egoera.\nPlan horrek itzuli behar ez diren laguntzak eskaintzen ditu dendarako altzariak berritu eta erosteko, gutxieneko 4.000 euroko inbertsioarekin; eta ekipamendu informatikoak eta merkataritza kudeatzeko programak erosteko, eta erositako aktibo finkoak erosteko, lokala COVID19k sortutako egoerari egokitzeko, gutxieneko 900 euroko inbertsioarekin.\nLaguntza hauek eskatzeko epea abuztuaren 3an amaituko da eta informazio gehiago nahi dutenak Merkataritzarako Bulego Teknikoarekin harremanetan jar daitezke 946257940 telefonoan edo gatc@gernika-lumo.net posta elektronikoaren bidez.


Txina Rigid-Flex-PCB fabrika eta fabrikatzaileak | Kaz\nFPC eta PCB zurrunak jaio eta garatzeak taula zurrun-malguaren produktu berria sortzen du. hau da, zirkuitu malguko plaka eta zirkuitu zurruneko konbinazioa. Prentsa eta beste prozedura batzuk egin ondoren, eskakizun teknologiko egokien arabera konbinatzen da FPC ezaugarriak eta PCB zurrunaren ezaugarriak dituen zirkuitu taula osatzeko. eskakizun bereziak dituzten zenbait produktutan erabil daitekeena, bai eremu malgua eta bai zurrun jakin bat, produktuaren barne espazioa aurrezteko, amaitutako produktuen bolumena murrizteko, laguntza handia du produktuaren errendimendua hobetzeko. Horregatik, konbinazioak Taula zurrun eta malguak batez ere kontsumo elektronikako produktuetan erabiltzen dira, merkatuko eskala gehiago handitzen da.\nTaula zurrun-malgua FPC eta PCB zurrunen konbinazioa denez, taula zurrun-malguaren produkzioa FPC ekoizpen ekipoekin eta PCB zurruneko produkzio ekipoekin hornituta egon beharko litzateke. Lehenik eta behin, benetako eskariaren arabera, ingeniari elektronikoek zirkuituaren eta eskemaren dimentsioa marrazten dute eta, ondoren, taula zurrun-malgua sor dezaketen fabrikara aurkezten dute, CAM ingeniariak dokumentu garrantzitsuak tratatu ondoren, plangintza egin eta gero FPC ekoizpena antolatu lineak FPC taula ekoizten du, PCB ekoizpen lineak PCB zurruna ekoizten du.\nBi plaka horiek eskuragarri daudenean, ingeniari elektronikoen planaren baldintzekin bat etorriz, FPC plaka eta PCB zurrunak estekatuta eta sakatuta egongo dira, prozedura hau guztia burututa. Ekoizpen esteka zehatz batzuk igaroko ditu, azkenean taula zurrun-malguaren ekoizpena amaituta. Ekoizpen lotura oso garrantzitsua, PCB zurruna eta PCB malgua konbinatzea oso zaila delako, kalitate kontroleko arazo ugari dago. Orokorrean, denok dakigunez, PCB zurrun-flexiboaren balioa nahiko altua da, beraz, ez uzteko eskaintzaren eta eskariaren aldeek interes garrantzitsuen galera eragiten dute. Bezeroek jasotako ondasunak onak izan behar direla ziurtatzeko. Kalitate dept. ikuskapen osoa egin behar dute.\nAbantailak: PCB zurrun-flexiboko panelak FPC eta PCB zurrunaren ezaugarriak ditu. Hori dela eta, eskakizun bereziak dituzten zenbait produktutan erabil daiteke, besteak beste, eremu malguak eta gune zurrunak. Laguntza handia ematen du produktuen barne espazioa aurrezteko, amaitutako produktuen bolumena murrizteko eta produktuen errendimendua hobetzeko.\nDesabantailak ： PCB zurrun-flexiboak ekoizteko eragiketa prozedura askokoa da; hura ekoizteko prozesua zaila izan zen; material handia eta behar den eskulana baina errendimendu tasa txikiagoa da, beraz, bere prezioa garestiagoa da eta produkzio zikloa luzea da.\nPCB zurrun-flexioaren ezaugarriek bere aplikazio eremuak zehazten dituzte, FPC eta PCB zurrunetako aplikazio eremu guztiak estaltzen dituztenak. Adibidez: iPhone eta goi mailako beste telefono adimendunetan bezalako eremuetan ikus daiteke; gama altuko Bluetooth entzungailuak (seinalea igortzeko distantziaren baldintzak); eramateko moduko gailu adimendunak; robotak; UAVak; gainazal kurbatuaren pantailak; gama altuko industria kontrolerako ekipamenduak; satelite aeroespazialak eta beste eremu batzuk. Ekipo adimendunak integrazio handiko, arin eta miniaturizazioko garapenarekin batera, 4.0 industriaren eskakizun berriekin batera ekoizpen pertsonalizatua lortzeko. Ezaugarri fisiko bikainekin, PCB zurrun-flexiboak ziur aski etorkizun hurbilean distira egingo du. Mundu osoko fabrikatzaileen artean PCB zurrun-flexeko plaka ezaguna izan arren, ez da gauza erraza bere garaipenaren fruitua lortzea. Arrazoi nagusia PCB zurrun-flexiboak ekoizteko eragiketa prozedura askotakoa da; hura ekoizteko prozesua zaila izan zen; material handia eta behar den eskulana baina errendimendu tasa txikiagoa da, beraz, bere prezioa garestiagoa da eta produkzio zikloa luzea da. Etxeko zirkuitu-plaka fabrikatzaileentzat, flex-zurruneko taula beste ozeano merkatu urdin bihurtuko da HDI eta FPCren ondoren.\nAurreko: 12 geruza-PCB\nHurrengoa: FPC taula erreflexiblea


Spotify da hodei musikala osatzen duten aplikazioen azken sentsazioa. Ordenagailuan instalatzen den programa baten bidez (bai Windowsen, bai Mac OS X-en, bai Linux-en, Winen bidez), erabiltzaile bakoitza multinazional handien katalogoaren zati handi batean sartzen da kartara, inolako kosturik gabe, trukean iragarki laburrak entzuten dituelako.\nSpotify zerrendak erabiltzailearen kontuarekin lotuta daude; beraz, saioa beste ordenagailu batean hasi arren, gai berak aurkeztuko dira\nMusika enpresako zerbitzarietatik erreproduzitzen da, eta, beraz, Interneteko konexioa duen edozein PCtan entzun daiteke. Erreprodukzio-zerrendak sortzeko eta partekatzeko erraztasuna da aplikazio honen indarguneetako bat. Nahi den abestia pantailaren ezkerraldera arrastatu behar da, zerrenda horretaraino.\nOndoren, pertsona bakoitzaren nahierara berrantolatu eta beste erabiltzaile batzuekin parteka daitezke posta elektronikoaren edo berehalako mezularitzaren bidez, Spotifyk HTML esteka bat eta programako esteka espezifiko bat baititu. Jasotzen direnean, klik bat eginda, erreprodukzioa hasten da. Zerrenda horiek erabiltzailearen kontuarekin lotuta daude, eta, saioa beste ordenagailu batean hasi arren, gai-zerrenda berak aurkeztuko dira.\nSpotifyri buruzko web guneak\nPrograma berritzaile honetan, zerrendak beste erabiltzaile batzuekin batera egin daitezke, eta horiek partekatzeko hainbat web zerbitzu sortu dira, erabiltzailea gune horietan harpidetzea eskatu gabe. Adibidez, Listplyk 700 talde baino gehiago ditu, horiei buruz hitz egiteko aukerarekin, eta ShareMyPlaylists-ek ia 400. Spotylist-ek Menéame-ren erara ordenatzen ditu, eta erabiltzaileek gustukoenen aldeko botoa ematen dute. Gainera, hainbat motaren arabera egituratzen ditu, hala nola festa- edo maitasun-abestiak.\nSpotify-ren zerrendak beste erabiltzaile batzuekin batera egin daitezke, eta hainbat web zerbitzu sortu dira, haiek partekatzeko eta sailkatzeko\nBeste zerbitzu batzuek eskatzen dute erabiltzailea erregistratzea, hala nola Spotysharen, zeinak aukera ematen baitu Spotifyn herri-zerrenda tradizionalak entzuteko, hala nola Billboardena, Rolling Stone aldizkariarena edo Espainian, Estatu Batuetan, Frantzian edo Britainia Handian gehien entzuten diren 40 abestiak. Erabiltzaileek bidalitako zerrendak ere sailkatzen ditu. Bestalde, Mixifierrek aukera ematen du Facebook-en trukatzeko, sistema baten bidez. Sistema horretan, pertsona bakoitzak izen jakin bat jartzen die, eta kasete zinta zahar baten itxura hartzen dute.\nEra berean, Spotifyren erabiltzaileek musika-hodeiko beste zerbitzu batzuekin integrazioak sortu dituzte. Adibidez, bilatzaile batek Spotifyko artista-album berri guztiak detektatzen ditu, Last.fmgustukoenekin bat datozenak, eta beste batek, Spotwitfy izenekoak, Twitter bidez partekatu diren erreprodukzio-zerrenden artean arrastoa uzten du.\nErreprodukzio-zerrendak sortzeko lekuak\nWeb-zerbitzu ugarik zerbitzariaren bidez entzuten den musikarekin erreprodukzio-zerrendak sortzeko balio dute, hala nola MySpace, Imeem, Deezer, Lala eta Yes.fm. Hala ere, beste batzuek baino aukera gutxiago eskaintzen dituzte, hala nola Grooveshark, aukera ematen baitu abesti-karpetak zerbitzarietara igotzeko eta, ondoren, erreprodukzio-zerrendak egiteko. Sare sozialetarako edo web guneetarako widget-ak sortzea ere baliagarria da.\nFavTapek kaseteko zinta zaharren antzeko erreprodukzio-zerrendak sortzeko ideia azpimarratzen du eta konposizioak bilatzeko bilatzaile bat eskaintzen du. Gainera, erraz sartzen ditu Last.fmerreprodukzio-zerrenda automatikoak sortzeko gogoko gisa markatu diren abestiak, eta hainbat generotako artista garrantzitsuenak iradokitzen ditu.\nYouTubeko bideoen soinutik fitxategiak lortzen dituzten erreprodukzio-zerrenden zerbitzuak ere aurki daitezke web-ean\nWeb-ean, halaber, erreproduzitzeko zerrenden zerbitzuak ere aurki daitezke. Erreprodukzio-zerrenda horiek artxiboak lortzen dituzte bertan dauden mp3etatik eta YouTubeko bideoen soinutik. MixTurtle adibide bat da. Bestalde, 8track-ek erabiltzaileek beren ordenagailuetatik kargatzen dituzten abestien alde egiten dute. Horiek, aldi berean, pintxoak egiten dituzte eta nahasketa-saio bakoitzeko gutxienez zortzi abesti aukeratzen dituzte.\nBaina badira beste zerbitzu espezifikoago batzuk ere, musika web-helbide jakin batean partekatzera bideratuak, hala nola Playlist.io, Drop.io-n integratzen dena eta 102 Megabyteko espazioa eskaintzen duena fitxategiak igotzeko. Erabiltzaileak web helbidearen izena aukeratzen du, eta publikoki eskuratu ahal izango du pasahitza ezartzen ez badu, abestiak ordenatu eta beste pertsona batzuk gonbida ditzake entzun edo zerrenda egiten lagun dezaten.\nJoan aurreko orrira: « Sarea musikaz inguratzen duen hodeia


Amets eskutuen isiltasunean.: Amak baino hobe, zainduko nindukeen pertsona bakarrarentzat\nZer moduz zaude? Ni oso ondo, zure ondoan nagoenetik. Zurekin amets batean bezala nago, eta orduak segundu besala pasatzen dira. Jakinarazi nahi dizut gutun onekin, nire sentimentu gustiak adierazten nagoela, eta asko maite zaitudala esatea nahi dizut, ez dudala nahi zure ondotik banandu. Benetan esaten dizut, eta benetan pentsatzen dut, zu zarela dagoen eta mutilik onena, eta denbora guztia zure ondoan pasa nahi dudala. Badakit batzuetan ez dizudala maite zaitut esaten, baina badakizu baietz. Zurekin barre asko egiten dut, oso pozik nago, arazo gustiak joaten dira. Badakit zuri nire sekretu gustiak eta handienak kontatu ahal dizudala, konfiantza handiko pertsona zarelako. Oraindikan gogoratzen dut esagutu ginen eguna, hitz egiten asi ginen eguna, ni oso alai jarri nintzen, inoiz ez nuelako pentsatsen zu bezalako mutil batek neri hitz egingo zidanik. Denborarekin lagun onak egin ginen, baina behin, gure artean gauza polit bat gertatu zen eta asko gustatu zitzaidan, gauza orrek egin duena da, gu biok gaur, eta betirako batera egotea. Zuk jakitzea nahi dut, asko gustatzen zaidala zuk neri zure gauzak kontatzen didazunean, orrek esaten didalako konfiantza guztia duzula nigan. Baita ere asko gustatzen zait, telefonos deitzen didazunean eta denbora dexente hitz egiten egoten garenean, berdin zait zenbat denbora hitz egin zurekin 1, 2, 3, 5, 10... minutu... berdin zait, zurekin hitzegitean poztu egiten naizelako. Ez dakit zela esan, zela asaldu, zenbat maite zaitudan. Egunero zurekin amets egiten dut, jaiki eta barre txiki eta polit bat ateratzen zait aurpegian. Zure ondoan beldur gustietatik ihes egiten dut, zure ondoan zihur nagoela pentsatzen dut, oso zihur. Asko maite zaitut eta ez nahiz iñoiz aspertuko esaten. Behin eta berriro esango dizut, iñoiz ahastu ez esasun. Zu ikusten zaitut, begiak iztean. Ez nuen jakingo ze egin zu nere ondoan ez bazeuden, ez zen berdina izango, ez nuen jakingo nola bizi zu ez zaitudala, nola arnastu falta zaidan airea. Baina baliteke berriro atzoko leku berdinean, nahi gabe zu topatzea, hori gustatuko litzaidake. Bakarrik sentitzen naiz zu ez zaudenean, eguna amaitsean, alboan behar zaitut aurrera egiteko, berriz sinisteko. Zurekin jarraitu nahi dut sinisten, beldurrei aurre egiten, biok batera amesten. Bide berri bat ari gara egiten, biok bakarrik gauden mundu bakar batean. Orain lokartu zaitez eta joan gaitezen, amets batean bezala, inork asmatu gabeko lurretara, gure gorputsak askatuz zeruraino, ta berriz nirekin behar zaitut. Iritsiko gara inork aurkituko ez gaituen tokira, inoiz esnatuko ez naizen tokira. Ez dugu beste inoren beharrik, denbora ikusi gabe joaten baita. Noizbaiten gaizki bazaude, egiozu irri beldurrari, txikitzen zaituen sentipenari, egiozu barre eta algara bizitza hau bizi behar da. Noizbaiten sorpresarenbat badaukazu neretzat, ezikusiarena egingo dut, eta eskua luzatzen badidazu nik lasai asko artuko dizut. Irribarre eta lasaiak eta zenuen begirada horrek, maitemindu ninduen. Nahiko nuke zuk jakitea, zuretzat direla muxu eta besarkada guztiak. Zuk erakutsi zenidan, “oinak lurrean izan behar dira”, eta orregaitik eskerrikasko. Asko lagundu didazu, nik zuri laguntzen zaiatzen nahizen bezala, baina, batzuetan ausardia bidean galtzen dut, eta konturatu gabe ihes egiten dut. Lagun nazazu irteten, amaiera gabeko putsu hontatik, ezineskoa zaidala altsatzea eta itotzen ari naiz. Azkenean jakin nuen zure irrifartxo batek, ditudan min guzti horiek ezkuta ditzakela. Hurbildu zaitez, beldurrik ez izan , bat izango gara gau argitsu honetan, zure hitzen distirek itsutu egiten naute, eta ez nasazu arren berriz ikusten utzi... zuk laguntzen didazu eztarrian bizi den korapil sendo hau askatzen. Beti izan zaitut ondoan, eta aldi berean hain urrun.. Ta orain, albotik pasatzean, zure arnasa senti nahiko nuke, ta berriz, sasi guztien gainetik, hodei guztien azpitik, hemen gaude. Goiz, arratsalde eta gauak, zure eskuen menpe nago, jakin ezazu, haiek gabe ez nintzatekela biziko, espainetan duzun irriak, txoko ilunena argitzen du, babesteko duzun modua ez luke haizeak ere botako. Munduari ozen esan nahi diot nirekin eramango zaitudala. Ez dezala inork arren, zure irribarra itzali. Eta eskerrak eman behar dizut behin eta berriro, irrifar bakoitzeko, malko bakoitzeko , besarkada gustiengatik... isiltasunengaitik, luzaro irauten duten hitz hoiengaitik, begirada hoiengaitik, hitzik eskatzen ez zituztenak eta saltoengatik, zerura iristen ginela amesten genuenean...\nGoiz, arratsalde edo ta gauetan, galduta sentitzen garenean, beldurrak uxatuz goaz aurrera, esaten dizut hau betiko dela, behin eta berriro esaten dugu, bakarrik ahul eta elkar indar, gure bidea errexa ez bada, gogor jarraituko dugu elkar. Zu besteengaitik desberdina zara, munduan ez dago besterik, eskerrikasko denbora hoiengaitik eta behin eta berriro diot... Denek diote nola egiten dudan hain alai bizitzeko, eta nik esaten diet, esnatu eta irri egiten dudala, aurretik zer dudan ikusten dudala, negarrak alde batera usten ditudala nahiz eta batzuetan negarrak onak izan, zu zaudela nere ondoan laguntzeko. Batzuetan, oraindik amesten dut, gauez aurkituko dugula gure geltokia.\nBadakit zure ondoan denbora gutxi noala, baina elkarrekin pasatako denbora asko gustatu zait, zure ondoan dena desberdina delako, eta munduari oihukatu nahi diot guztiaren gainetik zu zaudela. ASKO MAITE ZAITUT.\nPublicado por AlaitzAldai~ en 11:02\nEres tan jodidamente perfecto\nEl problema no esta en tropezar, si no en que no t...\nte quiero y lo gritaria hasta quedarme sin voz\nQue no hay minuto del día, que no quiera estar con...\naurkitu zaitut :)\nEgin negar, garrasi, hazi eta hasi.\nperfecto para mi.-\nPorque cada paso que doy, te quiero mas....\nmi ratoncita ; )\nDifícil de decírtelo.\nEspecial, para mi.\nAmak baino hobe, zainduko nindukeen pertsona bakar...


Gehiegizko babesa – TTiKLiK!\nAsteazkena, 5 maiatza 2021\nHasiera/Hezkuntza/Gehiegizko babesa/Gehiegizko babesa\n3.845 3 minutes read\nHaurra gehiegi babestea: ohiko uste okerrak\nSarritan beldur izaten gara, mundua esploratzeko duten gogo bizia dela-eta, min egingo ote duten.\nUrte batekin, haurrak idependenteak izaten eta inguruko guztia ikertzen hasten dira: topatzen duten edozer ukitu, miazkatu, usaindu egiten dute. Gurasoek uste dugu hori egitea arriskutsua dela eta, batzuetan, haurrak gehiegi babesten ditugu, hala hobeto zainduta egongo direlakoan. Ez erori uste oker horietan eta utzi zure haurrari bere aurkikuntzekin gozatzen!\nGarbitasuna: egunero bainatu?\nOkerra: higienea inportantea da baina ez dugu horrekin itsutu behar. Jende askorentzat, bainua lotara joateko erritualaren parte bat da eta lasaitzeko eta gurasoekin jolasteko tartetxoa da. Hala bada, eutsi egingo diogu\nUrtebeteko ume batek, parketik hareaz goitik behera zikindua etortzen ez bada behintzat, ez dauka egunero zertan bainatu behar. Pixoihalak aldatu ondoren ipurditxoa garbi badauka eta jan aurretik eta lotara joan aurretik eskuak ondo garbitzen baditu, bainua nahierara txandaka dezakegu.\nOkerra: gurasoek sarrienik egiten dugun okerretako bat da, batez ere haurrek hotzeria harrapatuko duten beldurrez. Pedriatrek argi eta garbi diote: hotzeria kutsatze bidez harrapatzen da, ez hotza pasatzeagatik. Ume batek, lo dagoela, arropak eranzten baditu, beroak dagoelako egiten du.\nErortzen bada, altxatzera lasterka joan\nOkerra: Gurasoek oso gaizki pasatzen dugu gure txikia lurrera jausten denean. Normala da gure seme edo alaba babestu nahi izatea eta min har lezakeela-eta beldur izatea. Baina ez da umea gehiegi babestu behar, ez eta haren jarduteko eremua mugatu behar ere.\nHaurrek gu erne egotea behar dute, baina egin behar dutenari mugak jarri barik. Hobe da haur batek sentitzea bere kabuz ibiltzeko balio duela, egingo duen guztia arriskutsua den sentipena edukitzea baino.\nNola lagun diezaiokegu oztopoak gainditzen?\nSaiatzen eta kale egiten utzita.\nIkastea behin eta berriro huts egitea da.\nGurasoek euren haurrak hutsegiteak gainditzera animatzen dituztenean, transmititzen ari direna da haurrek euren helburuak lor ditzaketela.\nAhalegin positiboek aurrera egiten laguntzen diete haurrei.\nMugimendu biziko jolasak saihestu\nOkerra: besoetatik heldu eta haurra biraraztea, zaldi gainean eramatea edo hegazkina balitz bezala hegan eramatea; horiek guztiak jolas arriskutsuak direla irudi lezake, haurrak min har lezakeelako. Hala ere, haurrak oso gogokoak ditu halako jolasak eta, gainera, bere garapen kognitiboari on egiten diote: bira edo kulunka bakoitzarekin, nerbio zelulak biderkatu egiten dira eta elkarren artean konektatzen dira. Halako jolasek, gainera, zentzumenen eta sistema motorraren arteko koordinazioa indartzen dute; baita orekaren zentzua akuilatzen ere.\nJan dezaten, edozein bitarteko erabili\nOkerra: Aro hau bat etorri ohi da dieta askotarikoago bat jaten hastearekin eta horren xehaturik ez dauden elikagaiak jaten hastearekin. Eta haur gehienei kosta egiten zaie horretara ohitzea. Hori dela eta, aita-ama asko larritu egiten dira euren umeak, ordura arte jatun ona izandakoak, aste batzuetan «jateari utzi diolako».\nHaurrek badakite zer eta zenbat jan behar duten, eta adin honi dagokion aktibitateari eusten badiote eta pozik badaude, horrek esan nahi du ez daukatela gehiago jan beharrik.\nHamabi hilabeteren ondoren, haurrek gutxiago jaten dute, bularreko haurrak zirenean baino askoz ere motelago hazten baitira eta haien elikadura beharrak ere txikiagoak baitira.\nGaixotu egingo den beldurrez, haurra haurtzaindegira ez eramatea\nOkerra: Haur bat haurtzaindegira joaten denean, gurasoek lan egiten dutelako eta etxean eduki ezin dutelako da. Umezain bat ere kontrata dezakete, edo bestela aitona-amonen etxera eraman, haurtzaindegira joan ez eta gaixotasunik kutsa ez diezaioten. Haurtzaindegira joanda, haurrek sarritan gaixotzeko aukera eta arrisku handiagoa daukate, batez ere lehenengo urtean. Baina ez dezagun geure burua engaina: etxean geratuta ere gaixotu egiten dira.\nEz da komeni haurra kristalezko burbuila batean sartuta edukitzea gaixotasun nahiz infekzioak ekiditeko, izan ere, gaixotasunak eta infekzioak erabat ohikoak dira adin horretan eta haurraren inmunitate sistema indartzen dute.\nMundu errealean sartzea atzeratuta, haurrek ez dute kontakturik izaten beste haur batzuekin eta, honenbestez, sozializazioa atzeratzen dugu.\nIrteten dugunean haurra etxean utzi\nOkerra: umea jaiotzen denetik, askoz ere zailagoa da lehen normalak iruditzen zitzaizkigun gauzak egitea, esaterako, bazkaltzera kanpora joatea edo lagunekin geratzea kafe bat hartzeko. Lehen hiletan, inoiz baino lotuago gaude haurraren jatordu nahiz lotorduekin, baina urtebeterekin txikia gurekin eraman dezakegu jadanik. Haur batzuek janaria etxetik prestatuta eramatea beharko dute, gero edozein jatetxetan arazo barik berotzeko, baina beste askok kartak eskaintzen duena jan ahal izango dute. Hori bai, ziurta ezazu establezimenduan ezin dela erre eta giroa ez dela oso zaratatsua, haurra ez dadin urduri jarri.\nEgilea: Luz Bartivas\nAholkularia: Alejandro Amigo de Migel\nIrudiak: Santiago Abarca Mazzini\nPingback-a: Gehiezgizko babesa II : TTiKLiK!


Bravalla, emakumezkoentzako musika jaialdia, 2018an, Suedian\nBravalla musika jaialdi suediarra emakumezkoentzat soilik izango da 2018an\nHasiera batean bertan behera utzi zuten datorren urteko edizioa, aurten sexu-erasoak izan ondoren, baina emakumeei soilik zuzentzea erabaki dute azkenean.\nSuedian oso ezaguna den Bravalla musika jaialdiaren antolatzaileek iragarri dute 2018ko edizioan gizonezkoek debekatuta izango dutela sarrera. Hasiera batean, datorren urteko jaialdia bertan behera uztea pentsatu zuten, aurten lau bortxaketa eta 23 sexu-eraso salatu direlako bertan. Nolanahi dela, jaialdia egin egingo dute, baina gizonezkoek ez dute sartzeko aukerarik izango.\nHala, gizonezkorik gabeko lehen musika jaialdia ospatuko dute datorren urtean Suedian. Hain zuzen, Emma Knyckare esatariak egin zuen proposamena, gizonezkorik gabeko jaialdi bat egitea iradoki baitzuen. Sare sozialetan proposamenak izandako arrakastaz jabetuta, ordu gutxi batzuk geroago, antolatzaileek iragarri zuten horixe egingo dutela 2018an: emakumezkoek soilik izango dutela sartzeko aukera.\nAurretik ere salat dituzte erasoak Bravalla jaialdian. 2016an, adibidez, bost bortxaketa eta 12 sexu-eraso salatu zituzten, eta, hori jakinda, Mumford and Sonsek eta Zara Larssonek jaialdi horretan ez zutela berriro parte hartuko jakinarazi zuten.


Aliantzen indarra eta antolakuntza komunista lan esplotazioaren aurrean - andra.eus\nBilgune Feministak eta Itaiak manifestuak atera dituzte M1erako. Lehenengo elkarteak aliantzen indarra nabarmendu du eta bigarrenak antolakuntza komunistaren beharra. Hona hemen testuak:\nAliantzen indarra (Bilgune Feminista)\nEmakume* langileok, osasun publikoaren krisialdi honen lehen lerroan gaude. Etengabe zaintzeko eskatzen digute patronalaren irabaziak gure bizitzen aurretik jartzen dituzten bitartean. Gainera, bizi dugun egoerari neoliberalismoak ematen dion erantzun bakarra zerbitzu publikoen pribatizazioa handitzea da. Covid 19ak eragindako krisiaren aterkipean, erakundeek zaintzak etxera bideratzeko edota etxean mantentzea sustatzen, indartzen eta areagotzen dabiltza emakumeon* kaltetan.\nGauzak horrela, azken urteotan esklabotza forma berriak sortu dira kapitalismo globalaren jokoan: barne etxeko langileak, autonomo faltsuak, azpikontrataturiko langile prekarizatuak, beltzean kobratzen duten garbitzaileak, zaintzeko lan merkatua utzi behar duten emakumeak*… Jokoaren arauak genero zapalkuntzak, klase sozialak zein estatus migratorioak sortzen dituen herritartasun hierarkiak markatzen ditu.\nInstituzioetatik zaintzaren familiarizazioa eta merkantilizazioa bultzatzen ari da etengabe, zaintza negoziorako-hobi berria bihurtzen dabil. Birbanaketa eta justizia sozialaren klabeetatik urrun, arazoa pribatizatu eta logika kapitalista patriarkal eta arrazistetan murgilduta dago.\nEz da samurra bizi dugun garaia. Azken urteetako eztabaida eta esperientziek, baina, irakaspen asko utzi dizkigute eta Euskal Zaintza Sistema Publiko Komunitarioruntzerako bidean, askatu beharreko hainbat korapilo ditugu: administrazio publikotik goraipatzen den “etxean hobe” diskurtsoak zer suposatzen du? Etxean egoteak ekartzen duena problematizatzen ez den bitartean? Zaintzaileen baldintzak duintzeaz gain, eraiki nahi dugun zaintzaren eredua nola ezaugarrituko dugu? Eremu komuna eta publikoa erdigunean jartzea zer da? Zein zentralidade politiko hartu behar dute zaintzek? Elkar-zaintzaren politikak lekutuak izango dituen zer nolako sistema eraiki nahi dugu? Galdera hauen eta beste hainbaten inguruko herri eztabaida bat ematea dagokigu. Era berean, konziente izan behar gara zaintza sistema iraultzea sistema ekonomikoa iraultzea dakarrela eta, hortaz, era guztietako erresistentziei aurre egin beharko diogula.\nBide horretan, ekintzarako proposamen zehatzak egiteko unea iritsi da. Lehenik eta behin, praktika politiko integrala garatzeko, txikitik handira eta handitik txikira eragin behar da eta, beraz, zaintza lanei balio politikoa aitortu behar zaie, hala nola, sentsibilizazioak, lan ideologikoa, balio aldaketa edota zaintzen inguruko ikerketa sustatzea, errealitate hau aztertzen jarraitzeko. Horrez gain, zaintza lanak kapitalaren atzaparretatik at kokatzeko aldarria eta praktika politikoa agendaren lehen lerrora ekarri behar dugu, gure bizitzak eta gorputzak ez direlako negoziorako leku!\nBestalde, eztabaida zabaltzeko zein ekintzak gauzatzeko, herritarrei eta eragileei zabalik egongo diren eta izaera publiko-komunitarioa izango duten egiturak sortu behar ditugu. Zentzu berean, zaintza lanak sozializatzeko eta banatzeko urratsak eman behar dira, erantzukizuna duten erakunde zein subjektuak interpelatuz. Azkenik, zaintzaileen bizi baldintzak duinak nahi ditugu, ahalduntze estrategia gisa elkarguneak sortuz.\nBeraz, politika feministak izango dituen, atzerritartasun legearen eraginak deuseztatzeko neurriak hartuko dituen eta kalitatezko zaintza sistema publiko-komunitarioa posible egingo duen Euskal Herria feminista ipar dugularik, borrokan ari den sektore zein eragileen aliantza da gure itsas-argi nagusia. Euskal Herriko Mugimendu eraldatzaileen arteko gurutzaketan sakondu behar dugu, borroka sektorialen arteko aliantzak artikulatuz eta gizarte politiketan ari diren eragileen eta Mugimendu Feministaren artean sinergiak eraikiz. Izan ere, azken urteetako borrokaldiek argi utzi duten bezala, komunak diren esplotazio bideetatik ekinda eta espezifikoak diren dominazio egoerak aitortuta egingo dugu klase borroka, eta bide horretan langile mugimenduaren palanka izango da borroka feminista. Bakoitzak bere kabuz eginda ezinezko bada, kolektiboan eta aliantzan lortuko dugu.\nEmakume Langileok Antolakuntza Komunista (Itaia)\nMaiatzaren Lehena dugu gaur, egun garrantzitsua langileon askapena helburu dugunontzat. Era berean, emakume langileon ematzipazio erreala mahai gaineratzeko eguna ere badugu gaurkoa, guztiok bizi baldintza berdinak izango ditugun gizarte antolakuntzak emango baitu horretarako aukera. Zentzu horretan, ezinbestekoa dugu langileon antolakuntza gorpuztea. Beraz, duela ehun urte bezainbesteko gaurkotasuna du antolakuntza komunistaren aldarrikapena lehen lerroan ipintzeak.\nUrteak igaro dira Langileon Nazioarteko Eguna lehen aldiz antolatu zenetik, eta argi dago emakume langileon bizi-baldintzak ordukoen oso bestelakoak direla orain, baina era berean, bere horretan jarraitzen duela gure izate sozialak: geure burua erreproduzitzeko eta bizi ahal izateko behartuta gaude gure lan-indarra saltzera, eta ez dugu gure biziarekiko inolako kontrol politikorik. Gainera, ohikoa den moduan, burgesiak azken hamarkadetako krisia lanaren esplotazioaren berrantolaketan oinarritu du, ahalik eta galera ekonomiko eta politiko baxuena izateko asmoz. Horrek nabarmen kaltetu ditu langileon bizi-baldintzak. Esan gabe doa hor emakume langileon baldintzak izan direla kaltetuenetarikoak; horren adibide ditugu, besteak beste, lan-kaleratzeak, soldaten jaitsiera, lan-orduen murrizketa, etxeko lanen handitzea eta beraz, lanaldi bikoitza era gordinagoan jasatea edota diru-laguntzen murrizketak. Faktore horiek guztiek emakume langileon proletarizazio-prozesua bizkortu eta instituzio burgesekiko daukagun dependentzia ekonomikoa areagotu dute.\nErrealitatearen azterketatik ikus dezakegu ezinezkoa dela emakumeok eguneroko bizitzan jasaten dugun zapalkuntza kapitalismoaren baitan konpontzea, eta beraz, auziari aurre egiteko aukera bakarra haren oinarria gainditzea dela. Hain justu, soilik osotasunaren iraultza sozialak suntsi dezake historian zehar garatu den zapalkuntzaren erroa. Guk, horren aurrean, klaserik gabeko, eta beraz, zapalkuntzek inongo funtziorik beteko ez duten gizarte baten eraikuntza egikaritu behar dugu. Hori gauzatzeko, antolakuntza komunistaren baitan emakume langileon interesak defendatuko dituen programa disenatzea eta borroka prozesuak abiaraztea dagokigu. Bestela esanda, langileok botere politikoa eskuratzeko borrokaren baitan garatu behar ditugu zapalkuntza zehatz bakoitzari aurre egiteko bitarteko politikoak, betiere horiek langileriaren independentzia ideologiko eta politikoan oinarrituriko bitartekoak izanik. Modu horretan, funtsezkoa izango da proletalgoa sozialismoaren eraikuntzara batuko duen estrategiaren araberako indar-metaketa. Horrela, langile antolakuntzaren bitartez botere burgesa gainditzeko apustua egiten dugu, langileria osoaren askapena gorpuzteko ezinbesteko jardunbidea baita hori eta beraz, emakume langileon interesak defendatzeko eta zapalkuntza forma ororekin amaitzeko potentziala duen aukera bakarra.\nEra berean, iraultza sozialista soilik emakume langileokin izango da posible. Horregatik ITAIAtik berehalako bi eginbehar definitu ditugu: batetik, komunismoaren eraikuntzan ekarpena egitea, klase antolakuntzaren aldeko apustua indartuz, eta bestetik, emakume langilea iraultza sozialistaren parte izan dadin, hau da, langileon emantzipazio erreala antolatzeko aktibo politiko bilaka dadin, bitarteko material eta ideologikoak egikaritzea.\nManifiesto para la inmediata liberación de Juana Ruiz Sánchez, trabajadora de HWC en Palestina, encarcelada por Israel <\nDeclaración institucional y concentración de repulsa por una agresión machista en Amorebieta-Etxano >


OMEk hegaztien gripearen birusak gizakiak kutsatzeko duen arriskua ebaluatzen du | Consumer\nOMEk hegaztien gripearen birusak gizakiak kutsatzeko duen arriskua ebaluatzen du\nIzan ere, Asiako zenbait herrialdetan, birusak jadanik zeharkatu du espezieen arteko hesia, eta kutsatutako oilasko edo ahateetatik zuzenean gizakietara igaro da, 1997az geroztik hiru agerralditan. Giza infekzio zuzen horiek ondorio larriak izan dituzte, eta ez da baztertzen birusak gizaki batetik bestera erraz hedatzeko gaitasuna hartzea, horrela gripearen mundu mailako pandemia sortuz.\nDuela gutxi, bi ikerketa-txostenek birusari buruzko ezagutza zabaldu dute. Lehenbizikoak, duela astebete Proceedings of the National Academy of Sciences aldizkarian argitaratutako artikulu batek, eta Txinako Nekazaritza Ministerioko zientzialariek eta beste kolaboratzaile batzuek jakinarazi dute birusa zabal hedatuta dagoela Txinako hegoaldeko etxeko ahateen artean.\nGainera, adituek egiaztatu dute birusak eragindako gaixotasuna gero eta larriagoa dela. Hala eta guztiz ere, kontuan hartu behar da azterketa horiek saguetan egin direla, eta, horri esker, emaitzak ezin izango dira gizakira estrapolatu. Nature aldizkarian argitaratu den beste azterlan batek adierazten du eskualdeko etxeko hegaztiek eta hegazti basatiek birusaren hedapena areagotzen lagun dezaketela eta birusak eskualdean modu sendoagoan ezartzea lortu duela. Ohar horiek iradokitzen dute, OMEren arabera, birusaren kontrola udaberrian uste baino zailagoa izan daitekeela.\nHegaztien arriskuen kudeaketa eraginkorra den arren, giza osasunerako arriskua ebaluatzeko tresnak ez daude hain garatuta, OMEren arabera. Erakundeak galdetu du zergatik ez duen oraindik gizakia erraz kutsatzeko gaitasuna bereganatu birusak, azken urteotan etengabe egon baita ingurumenean. OMEk arriskua ebaluatzeko jarduerei lehenbailehen ekiteko eskatzen du, besteak beste, animalien eta gizakien zaintza eta anduien azterketa.\nBestalde, urte hasieran jakinarazitako agerraldien ondoren OMEk hasitako pandemien aurrean prestatzeko jarduerek martxan jarraitzen dute. Duela bi aste baino gutxiago, Asiako eta Pazifikoko 13 herrialde eta eskualdetako adituak bildu zituen OMEk Kuala Lumpurren. Besteak beste, bileran parte hartu zutenek prestakuntza autoebaluatzeko tresna bat jaso zuten OMEtik. Gaur egun, OMEk zientzialariekin eta industria farmazeutikoarekin lankidetzan dihardu birusak birusaren aurkakoen aurrean dituen suszeptibilitate-aldaketak zaintzeko mundu mailako sistema bat sortzen.\nAzkenik, andemiaren aurkako txertoa garatzen jarraitzen da. Alde horretatik, bi txerto-fabrikatzailek, biak ere AEBn oinarrituak, txerto esperimental bat sortu dute, eta gizakien eraginkortasuna eta segurtasuna frogatuko dira. OMEren arabera, giza birus pandemiko berri bat agertzeko arriskua ez da desagertuko ingurumenean hegaztien gripearen birusak dauden bitartean. H5N1 birusaren mehatxua epe laburrean desagertuko denez, OME nazioarteko beste erakunde batzuekin lankidetzan ari da, besteak beste, FAO eta OIE.\ngripe aviar-eu h5n1 birusa infección humana-eu


Ertzaintzak Tosu landa hutsarazi du - Getxo - Hiruka.eus\nHiruka.eus 2017-10-17 10:34\nGoizeko 08:00ak aldera, Ertzaintza Getxoko Tosu landan sartu da, bertako Tosu Betirako mugimenduko kideak kanporatu eta Metro Bilbaoren parkingaren lanak ahalbidetzeko. Ekologistek uko egin diote alde egiteari, eta hiru lagun kateatu egin dira bertan. Horiek denak askatzeko suhiltzaileen laguntza behar izan dute ertzainek; hala ere, egurrez egindako dorrean zegoen ekintzailea askatu duten arren, bertatik jaisteari uko egin dio. Bertan dago oraindino. Hori dena egin duten bitartean, parkinga egiteko obrei ekin diote beharginek. Etxola eraistea galarazteko herri-harresia egin dute landara hurbildutako lagun denek. Ertzaintza gogor oldartu da horien kontra, eta 25 minutuan denak kanporatu dituzte. Jarraian, hondeamakinak egurrezko etxola bota du. Tosu Betirako mugimenduko kideek mobilizazioak iragarri dituzte egunotarako.\nUrriak 17, martitzena. 19:30ean manifestazioa, Algortako Telletxe plazatik abiatuta. Ondoren, kanpaldia egingo dute San Nikolas plazan.\nUrriak 18, eguaztena. 20:00etan manifestazioa abiatuko dute Algortako San Nikolas plazatik.\nUrriak 21, zapatua. Manifestazioa egingo dute 12:30ean, Algortako Telletxe plazatik abiatuta.


Andramaixak 2017: Jose Antonio Garciak jantzi du txapela - Aretxabaleta - Goiena.eus\nMaite Txintxurreta 2017-08-16 14:35\nGoizeko hamarretan abiatu dira txirrindulariak Durana kaletik, 115 kilometro zeuzkatela aurretik. Afizionatu mailako 150 txirrindularik baino gehiagok hartu dute parte gaurko hitzorduan. Leintz Bailara osoan zehar egin dute ibilbidea, eta Leintz Gatzagako igoera izan da zatirik gogorrena.\nBada, hainbat itzuliren ostean azkenengoz Aretxabaletan sartu direnean Garcia eskapatuta zetorren, baina hogei bat txirrindulariko taldeak gertutik jarraitzen zuen Gomur taldeko ziklista. Hala, Durana kalean sprinta izan da ikusleen gozamenerako, eta maillot arrosaduna gailendu da azkenik. Bigarrena zein hirugarrena, berriz, Euskadi Fundazioko txirrindulariak izan dira; Mikel Alonso eta Jose Antonio Lopez-Cozar, hurrenez hurren.\nHain zuzen, Euskadi Fundazioa izan da taldekako sailkapeneko irabazlea.\nBailarako txirrindularirik onenaren saria Polartec taldeko Iker Eskibel eskoriatzarrak jaso du Aretxabaletako alkate Unai Elkororen eskutik.\nGaurko proba Udako Kriteriuma osatzen duten hiru lasterketetan azkena izan da; beraz, txapelketa horretako irabazlea ere Aretxabaletan erabaki da: Lizarte taldeko Sergio Samitierrek jantzi du txapela.


Pribatutasun Politika - Wallbox Academy\nIndarrean dagoen data: 2019ko uztailaren 1\nWallbox Chargers SL. (“Wallbox,” “guk,” edo “gu”) konpainiak eskaintzen du ibilgailu elektronikoak kargatzeko soluzioa, etxeko eta negozioko erabiltzaileentzat, hardwarearekin eta lineako zerbitzuarekin, gailu kargatzaile adimentsuen karga funtzioak kontrolatzeko, bertara sar daiteke modu lokaleko sare baten bidez eta urrutitik interneten bidez, webgune honetatik eta mugikorrerako aplikazio batetik. Wallbox bere webguneko bisitarien eta zerbitzu honetako erabiltzaileen pribatutasuna babesteaz arduratzen da. Horren arabera, Wallbox-ek idatzi du pribatutasun politika hau, webgunea (“Webgunea”), bere myWallbox zerbitzu ataria, eta bere mugikorrerako aplikazioa erabiliz biltzen duen informazio pertsonal mota deskribatzeko, nola erabiltzen dituen bildutako datu pertsonalak, eta nola babesten dituen datu pertsonalak.\n1 Biltzen ditugun datu pertsonalak.\n1.1. Bildutako datu pertsonalen kategoria orokorrak\nGure Webguneko bisitarien informazio pertsonala bildu ahal dugu. Bisitariek eman diezagukete informazioa Webgunea erabili bitartean, besteak beste izena, posta elektronikoaren helbidea, telefono zenbakia, eta mezuen edukia. Ondoko informazioa bildu dezakegu, oinarri agregatuan, bisitariek gure Webgunea bisitatzen dutenean:\nBisitarien Internet-eko protokoloaren helbideak\nErabiltzailea erabiltzen ari den nabigatzailea\nBisitariak erabiltzen duen sistema eragilea\nBisitariek gure Webgunea aurkitzeko erabili dituzten hitz gakoak edo bilatzeko hitzak\nZenbat bisitarik ikusten duen Webgunea edo bertako orri bereziak\nGure konpainian interesa duten horien grabazioak mantentzen ditugu. Gure produktu berrien informazioa, eskaitza bereziak edo gure ustez zure interesekoa gerta daitekeen beste informazioa bidali ahal dugu aldika, zuk eman duzun posta elektronikoaren helbidea erabiliz. Noiz behinka, zure informazioa erabili dezakegu zurekin harremanetan jartzeko, merkatuko ikerketa helburuetarako. Zurekin harremanetan jar gaitezke posta elektronikoa, telefono, fax edo posta bidez. Jakinarazpen horien erantzunean ematen duzun informazioa erabil dezakegu Webgunea pertsonalizatzeko, zure interesen arabera.\nBezeroak kontu bat erregistratzen duenean erabiltzaile (“Erabiltzailea”) bihurtzeko, edo gure Zerbitzua webgunearen bidez, ondoko datu pertsonalen osagaiak biltzen ditugu kontu bat irekitzeko:\n1.2. Cookie Politika\n1.2.1. Wallbox-ek erabil ditzake cookieak, Webgunearen bidezko Zerbitzuaren erabilerari dagokion informazioa biltzeko. Cookieak Erabiltzailearen ekipoan (ordenagailuan edo gailu mugikorretan) instalatzen diren datu biltegiratuak eta berreskuratzeko sistemak, politika honetan azaltzen diren helburuengatik, nabigatze esperientzia hobea eskaintzeko.\n1.2.2. Zerbitzuan nabigatzeak eta erabiltzeak suposatzen du Erabiltzaileak cookien instalazioa bere ekipoan onartzen duela, helburu hauetarako. Erabiltzaileak cookie hauen erabilera onartzeari uko egitea erabakitzen badu, Zerbitzua kaltetua gera daiteke, edo zenbait eginbidek ez funtzionatzea gerta daiteke, edo Zerbitzu honetan zehar nabigatzea ezinezko gerta liteke ere.\n1.2.3 Erabiltzen diren cookien motak eta helburuak:\nA. Cookie teknikoak: Erabiltzaileari baimentzen dio Zerbitzuaren bidez arakatzen eta bere aukerak edo zerbitzuak erabiltzen, hala nola trafikoaren kontrola eta datuen komunikazioak, saioaren identifikazioa, mugatutako zatietarako sarbidea, eskaera bat osatzen duten elementuak gogoratzea, erosketa prozedura burutzea, erregistroa eskatzea edo gertaera batera joatea, arakatzerakoan segurtasun elementuak erabiltzea, bideoa edo soinuak igortzeko edukia gordetzea edo edukiak partekatzea[using the User’s own social media accounts].\nB. Pertsonalizatzeko cookieak: Erabiltzaileari baimentzen dio zerbitzura sartzen, Erabiltzailearen ekipamenduko irizpide batzuen arabera aurrez definitutako zenbait ezaugarri orokorrekin, hizkuntza, Zerbitzura sartzeko erabiltzen den nabigatzaile mota, Zerbitzura sartzen den eskualdeko konfigurazioa, etab.\nC. Cookie analitikoak: Wallboxek edo hirugarrenen jabetzek erabilitako cookieak dira, jabeari Webguneko erabiltzaileen portaera kontrolatzen eta aztertzen baimentzen diote. Cookie hauek eskaintzen duten informazioa jarduera neurtzeko eta Webguneko erabiltzaileen arakatze ereduak egiteko erabiltzen da, Webgunea eta Wallbox zerbitzua hobetzeko, Erabiltzaileek Zerbitzuan egindako erabilerari buruzko datuen analisiaren arabera.\nD. Iragarkien cookieak: Webgunean sar litezkeen publizitate espazioak modu eraginkorrean kudeatzeko aukera ematen dute, erabiltzailearen portaerari buruzko informazioa lortzea ahalbidetzen duten arakatze ereduak barne. Cookie hauei esker, publizitate edukiak egokitzen dira, Erabiltzailearentzat garrantzitsuak izan daitezen.\nWebgunea nabigatzen duen bitartean, Erabiltzaileak aukera du bere ekipoan instalatutako cookieak baimendu, blokeatu edo ezabatzeko, nabigatzaileko aukerak konfiguratuz. Erabiltzaileak errebisatu ahal ditu cookien erabilera bere nabigatzailean konfiguratzeko helbideak ondoko esteketan:\nBeste nabigatzaileren bat erabiltzen badu, Erabiltzaileak nabigatzailean cookien erabilera konfiguratzeko informazioa lortu dezake nabigatzailearen laguntza atalean. Erabiltzaileak halako nabigatzailean cookieak konfiguratzen laguntza behar izanez gero, posta elektroniko bat bidal dezake hona: [email protected], eta Wallbox harremanetan jarriko da berarekin ahalik eta lasterren.\n1.3. Ez Jarraitu Ezarpenak\nEgun, ez dago araurik arautzen duenik webguneko operadoreak zer egin beharko lukeen “ez jarraitu” seinalea jasotzen duenean. Horrenbestez, Wallbox-ek ez du neurririk hartzen “ez jarraitu” nabigatzailearen ezarpenari erantzuteko. Wallbox-ek politika horren inguruko aldaketak kontuan hartuko ditu, ezarpen horiei buruzko industria estandar bat agertzen bada.\n2. Nola erabiltzen ditugun bildutako datu pertsonalak\n2.1 1. Atalarekin bat etorriz, bildutako datu pertsonalak erabiltzen ditugu Webgunea bisitariei eskaintzeko eta Erabiltzaileei Zerbitzua emateko. Erabiltzailearen erregistroan edo/eta Zerbitzua erabiltzean bildutako datu pertsonal guztiak Wallbox-en jabetzako fitxategi batean sartuko dira, fitxategiaren arduraduna izango da, datu horiek Zerbitzua kudeatzeko eta hornitzeko erabili ahal izateko, baita bere produktuekin edo/eta zerbitzuekin lotutako edozein marketin, promozio edo/eta publizitate komunikazio bidaltzeko ere.\n2.2. Era berean, Erabiltzaileak, erregistratzean, berariaz baimendu dezake erabilera horretatik eratorritako datu pertsonalak biltzeko eta prozesatzeko erabiltzailearen profil pertsonalizatuak prestatzeko, bai Zerbitzuaren eraginkortasuna eta kalitatea hobetzeko, bai aztertzeko edo/eta kontsumo eta mugikortasun ohiturak eta lehentasunak aurreikusteko. Informazio hori edozein motatako produktuak edo/eta zerbitzuak eskaintzeko erabiliko da, zuzenean edo hirugarrenen bidez, eta Wallbox-i baimena ematen zaio datu horiek hirugarren horiei emateko. Erabiltzaileek eskubidea dute baimen hori edozein momentutan ezeztatzeko. Erabiltzaile batek aipatutako helburuetarako Zerbitzua erabiltzearen ondorioz sortutako datu pertsonalak tratatzeko baimena ematen ez badu, Wallbox-ek Zerbitzuaren erabileraren datu horiek bilduko ditu, baina anonimizazio teknikak aplikatuta, honela datu horiek erabiltzeak ez dakar Erabiltzailearen datu pertsonalen tratamendurik.\n2.3. Wallbox-ek zure helbidea eta helbide elektronikoa erabil ditzake zerbitzuari edo produktuei buruzko informazioa emateko, baita gure erregistroetako norbanakoei eskaintza bereziak edo inkestak bidaltzeko ere.\n3. Datu pertsonalak partekatzea edo ezagutzera ematea\n3.1 Wallbox-ek Hirugarren bati Zerbitzua emateko beharrezkoak diren zenbait zeregin eman diezaioke, eta horrek datu pertsonalen tratamendua suposatzen du. Hirugarren hori datuen prozesatzaile gisa arituko da Wallboxen izenean, eta horretarako baimena izango du datu horiek eskuratzeko eta erabiltzeko, dagokion zeregina betetzeko behar den neurrian. Zehazki, hirugarren bati agindu dakizkioketen zereginetako batzuk hauexek dira:\na) aurpegi-, ahots- edo hatz-marka ezagutzeko eta identifikatzeko sistemak, ezaugarri horiek izan ditzaketen gailuetan;\nb) lainoko datuak biltegiratzea, lainoko zerbitzu hornitzaileen esku;\nc) Gailuak banatu, instalatu eta mantentzea, horien prebentziozko kudeaketa zerbitzuak eskaintzeko.\nDatu pertsonalak partekatzen dizkiegun hirugarren batzuk saltzailea edo azpikontratatutako zerbitzu hornitzaileak dira, Zerbitzua edo produktuak gure erabiltzaileei eskaintzen laguntzen digute, edo laguntza-funtzioetan hartzen dute parte, hala nola marketina, fakturazioa, ordainketa, txartelen tratamendua eta datuen analisia. Saltzaileek edo zerbitzu hornitzaileek zure datu pertsonalak pribatutasun politika honekin bat datozen pribatutasun eta segurtasun babesekin kudeatzeko eskatuko diegu.\nNoizbehinka zitazioari, epaitegien aginduei, bilaketa aginduari, administrazio edo prozesu judizialari, agentzia betearazlearen eskaerei edo indarrean dagoen legediaren arabera egindako eskaerei erantzuteko eskatu ahal zaigu. Zure datu pertsonalak partekatu ahal ditugu eskaera horiek erantzuteko. Era berean, zure datu pertsonalak partekatu ahal ditugu gure sistemen segurtasuna babesteko, eztabaidak ebazteko, edo kalte posible bat ebaluatzeko.\nWebgunearen edo Aplikazioaren erabilerari buruz bildutako informazio agregatua edo anonimoa ere parteka dezakegu, betiere, informazioan pertsona zehatzik identifikatzen ez bada.\nZuen inguruko datu pertsonalak partekatu edo transferi ditzakegu gure negozioaren aktiboen bat-egitearekin, eskuratzearekin, berrantolatzearekin edo saltzearekin lotuta, porrot eginez gero edo gertaera horretara bideratutako negoziazioetan. Edozein erosleren ziurtasuna eskatuko dugu, zure datu pertsonalak pribatutasun politika honetako baldintzekin bat datozela, partekatu, mantendu eta ezagutzera emango direla.\nGoian adierazi den moduan izan ezik, ez dizkiegu zure datu pertsonalak hirugarrenei saldu, banatu, utzi edo transferituko.\nWallbox-ek segurtasuneko babes administratibo, fisiko eta tekniko egokiak eta arrazoizkoak mantenduko ditu biltzen ditugun datu pertsonalen konfidentzialtasuna, osotasuna eta eskuragarritasuna babesteko eta (i) konfidentzialtasunerako edo datu pertsonal horien erabilgarritasunaren osotasunerako arrazoiz aurreikusitako mehatxu eta arriskuen aurka babesteko, eta (ii) datu pertsonal horiek baimenik gabe legez kanpoko edo ustekabean galtzea, sartzea, erabiltzea, ezagutzera ematea edo zabaltzearen aurka.\n5. Datu pertsonaletarako sarbidea\nZuri buruz mantentzen ditugun datu pertsonaletara sartu nahi baduzu edo/eta sarbideari, zuzenketari (akatsak zuzentzea edo datuak eguneratzea), ezabatzeari edo gehiago erabiltzeko edo ezagutzera emateko eragozpenari buruzko legezko eskubideak baliatu nahi badituzu, bidali mezu elektroniko bat zure eskaerarekin zerbitzuaren [email protected], zure identifikazio egokiarekin eta zure eskaeraren xedea argi adieraziz. Gure pribatutasun taldeak ebaluatuko du eskaera eta erantzungo dizu.\n6. Harremanetarako informazioa\nMesedez, gure pribatutasun praktika direla eta, bideratu galdera edo keza guztiak gure pribatutasun taldera, hemen: [email protected]. Postaren bidez ere bidal dezakezu, hemen: C/Anabel Segura 7, Planta Baja H, 28108 Alcobendas, Madrid, Spain.\nKexa bat izanez gero, mesedez, eman zure kexaren inguruko informazio nabarmena. Gure pribatutasun taldeak zure kexa ebaluatuko du, ematen duzun informazioan oinarrituta, eta erantzuna bidaliko dizu. Zure kexa ebaluatzeko informazio gehigarria beharko dugu agian. Berehala ikertuko dugu kexa, eta erantzungo diogu zure jakinarazpenari. Legearen arabera beste eskubide batzuk izan ditzakezu, eta zure jurisdikzioko pribatutasun erregulatzailearekin harremanetan jartzeko eskubidea daukazu, zure kexa dela eta.\n7. Pribatutasun Politika honen zuzenketak\nWallbox-ek politika hau alda dezake noizean behin. Aldaketak egingo ditugu politika honen kopia berritua gure Webgunera bidaliz, edo, Wallbox-ek beharrezkotzat jotzen badu, posta elektronikoz jakinaraziko dizugu. Gure Webgunea, Zerbitzua edo mugikorretarako Aplikazioa etengabe erabiltzen baduzu, politika honen bertsio berrikusia Webgunean agertu ondoren, bertsio zuzendua onartzen duzula izango da.


LABek Arabako Lehen Arretako hauteskunde sindikaletan zuen ordezkaritzari eusten dio | LAB SINDIKATUA\nZerbitzu Publikoak Osasungintza LABek Arabako Lehen Arretako hauteskunde sindikaletan zuen ordezkaritzari eusten dio\nLABek Arabako Lehen Arretako hauteskunde sindikaletan zuen ordezkaritzari eusten dio\nEkainean esparru gehienetan izan ziren hauteskundeetako emaitza ikaragarrien ostean, Arabako Lehen Arretan LABek esparruan zeukan ordezkaritza mantendu egin du. Abstentzioaren igoerak markaturiko prozesuan (parte hartzea jaitsi egin da 2009ko %64,3tik oraingo %55,08ra) eta medikuak eta erizainak gehiengo diren esparru batean, LABek eutsi egin die zeuzkan ordezkari biei.\nAbstentzioak kandidatura guztiei kendu dizkie bozkak, erizainen SATSE sindikatu korporatiboari izan ezik. Gehien jaitsi direnak medikuen SME, eta batez ere, CCOO eta UGT izan dira. Azken bi hauek ordezkari bana galtzen dute, UGT bakarra mantenduz eta CCOO ordezkaritza erabat galduz. Hauen jaitsierak kokatu du LAB sindikatua (bozken %6,94rekin) bosgarren postuan ELA (bozken %30,75), SATSE (%26,98), SME (%14,68) eta ESK (%7,34) sindikatuen atzetik.\nHonako emaitzek ia ez dute eraginik izan Osakidetza osoko datuetan, akordio sindikalik faltan blokeaturiko dauden Gipuzkoako hauteskundeen zain. Izan ere, LABek jarraitzen du izaten gehien igo den indarra (9 ordezkari gehiago), hirugarren posizioan ELA eta SATSEren atzetik.\nAzkenik, azpimarratzekoa da 2009tik abstentzioak izan duen goranzko joera. Murrizketa eta borroka garai hauetan, hain parte hartze eskasak hausnarketa sakona egitera eraman behar gaitu.


Bekatua Doctrina de las tentaciones Palacios, Francisco* Gipuzkera Incipit-a: Mercatari gaiztoac gauza chatarra saldu nai dubenean eguiñ oi du dilig.a onelacoa; chatarrena ezcutatzen du, eta onenac aguertzen ditu aurrera. Zacu bat sagar saldu naibadu ederrenac gañera; ganadurenbat zubac saldu nai baditu era batera oquerrac eta ichubac atzera, Explicit: uste guenduban confesio eguiazco batequin guzia erremediatuco guendubala, etzigun eman Jaungoicoac confesatzeco lecuba. Ala guertatu zaye...\nDoctrina de las tentaciones\nMercatari gaiztoac gauza chatarra saldu nai dubenean eguiñ oi du dilig.a onelacoa; chatarrena ezcutatzen du, eta onenac aguertzen ditu aurrera. Zacu bat sagar saldu naibadu ederrenac gañera; ganadurenbat zubac saldu nai baditu era batera oquerrac eta ichubac atzera,\nuste guenduban confesio eguiazco batequin guzia erremediatuco guendubala, etzigun eman Jaungoicoac...\nNota: Ostekorik ez / Doktrina / Egilea: Letratik ezagutua.\nTinta ilun-ilun dago; letra irakurgaitza.\nSignatura: Zarautz. 86/6